title: Mitsubishi Ki-67 Hiryū

text: Mitsubishi Ki-67 Hiryū (, suom. "lentävä lohikäärme", virallisesti ”Tyypin 4 raskas pommittaja”, , liittoutuneiden raportointinimi "Peggy") oli Japanin toisessa maailmansodassa käyttämä keskiraskas pommikone. Mitsubishi Ki-67 käytti kahta Mitsubishi Ha-104 -tyyppistä tähtimoottoria, joiden antama teho oli 1 900 hv. Moottorit olivat kaksirivisiä ja 18-sylinterisiä.


title: Mitsubishi Ki-67 Hiryū

text: Chant kuvailee konetyypin olleen japanilaisten käyttämistä kaikkein edistyneimpiä. Hyötykuorma oli hieman toisia vastaavia tyyppejä suurempi, puolustusaseistus sekä panssarointi suunnilleen riittävää. Myös koneen saavuttama huippunopeus oli joitakin muita konetyyppejä korkeampi.


title: Mitsubishi Ki-67 Hiryū

text: Mitsubishi Ki-67 Hiryūn valmistusohjelma pitkittyi, koska Japanin armeija halusi käyttöönsä moninaisia versioita. Versiointi taasen pitkitti suunnittelua ja tuotannon alkuunpanemista. Loppujen lopuksi vain arviolta 700 lentokonetta valmistui. Loppuvaiheiden ratkaisutaisteluissa tätäkin ilma-asetta käytettiin kamikaze-tehtävissä räjähtein lastattuna.


title: Mitsubishi Ki-67 Hiryū

text: Konetyypin suoritusarvoja: huippunopeus 537 km/h, lakikorkeus 9 470 m, lentomatka 3 800 km, enimmäispommikuorma 1 070 kg. Puolustusaseet: 1×20 mm tykki yläampumossa, sekä 5×12,7 mm konekivääri: kaikkiaan yhteensä viidessä eri ampumossa, joista neljässä konekiväärit.


title: Tissot

text: Tissot on sveitsiläinen kellojen valmistaja, jonka perusti Charles-Félicien Tissot ja hänen poikansa Charles-Émile Tissot Le Loclessa vuonna 1853. Tissot kuuluu nykyisin Swatch Groupiin.


title: Tissot

text: Tissot alkoi valmistaa kelloja Le Loclen kaupungissa vuonna 1853. Vuosien 1860 ja 1875 välillä yritys teki myös mm. kellosepän työkaluja, avaimia, medaljonkeja, solmioneuloja ja jopa partakoneen teriä. Merkistä tuli nopeasti tunnettu kronografeistaan, jotka tulivat markkinoille vuonna 1883. Tissot oli ensimmäinen yritys, joka aloitti taskukellojen massatuotannon. Vuonna 1930 Tissot valmisti myös ensimmäisenä kellon, johon maan magneettikentät eivät vaikuttaneet. Tissot oli ensimmäinen valmistaja, joka valmisti rannekelloja muovista (IDEA 2001 vuonna 1971), kivestä (graniittikello vuonna 1985), helmiäisestä (helmiäiskello vuonna 1987) ja puusta (puukello vuonna 1988).


title: Tissot

text: Tissot on kuulunut Swatch Groupiin vuodesta 1983.


title: Tissot

text: Tissot on ollut virallinen ajanottaja vuosia monissa suurissa urheilutapahtumissa, muun muassa Moto GP:n, FIM Superbiken, FIBAn, AFL:n, CBA:n, pyöräilyn ja miekkailun kilpailuissa.


title: Vuokatin Veto

text: Vuokatin Veto on sotkamolainen pesäpalloseura, joka on perustettu vuonna 1946. Naisten joukkue pelasi kaudet 2013-2014 Superpesiksessä, mutta luopui Superpesispaikasta kauden 2014 jälkeen seurassa kesällä 2014 ilmenneiden kavallusten myötä. Yhdistysrekisteriin seura on liittynyt vuonna 1950. Aluksi seura toimi yleisseurana ja sen lajeina olivat maastojuoksu, pujottelu, voimistelu, hiihto ja suunnistus. Pesäpallo ja yleisurheilu tulivat lajivalikoimaan 1970-luvulla. Nykyisin seura on keskittynyt pesäpalloon. Tunnettuja Vuokatin Vedon riveissä pelanneita pelaajia ovat Jarmo Heikkinen, Mikko Huotari, Jimi Heikkinen.


title: Vuokatin Veto

text: Voimistelu- ja Urheiluseura Vuokatin Veto ry on perustettu 30. heinäkuuta 1947. Perustajajäseninä olivat Kalevi Konka, Eino Hiltunen, Sipo Häyrynen, Jaakko Korhonen, Olavi Meriläinen, Osmo Lukkari ja Veikko Kilpeläinen. Seuran toiminnan alkuvaiheissa lajeina olivat maastojuoksu, pujottelu, voimistelu, hiihto ja suunnistus. Seura on nimetty yhdistysrekisteriin vuonna 1950. Naisjaosto on perustettu 12. tammikuuta 1949.


title: Vuokatin Veto

text: Pesäpallo ja Yleisurheilu tulivat mukaan seuran toimintaan 1970-luvulla. Alppijaosto perustettiin vuonna 1981. Seuralla on ollut miesten pesäpallon edustusjoukkue joka on pelannut maakuntasarjassa vuosina 1978, 1980-1981, 1998-2003 ja 2010-2012 ja Suomensarjassa 2004-2006 sekä 2011. Yleisurheilutoiminta seurassa keskitty 1970- ja 1980-luvulle.


title: Vuokatin Veto

text: Vuokatin Veto voitti naisten Ykköspesiksen kaudella 2012. Finaalisarjassa Veto pelasi Kankaanpään Mailaa vastaan ja voitti sarjan 3-0. Sarjan voitto varmisti joukkueen nousun Superpesikseen kaudeksi 2013. Nousuottelua oli seuraamassa paikan päällä 311 katsojaa. Ensimmäisellä Superpesis-kaudellaan Vuokatin Veto selvitti tiensä pudotuspeleihin. Kauden aikana joukkueesta valittiin Itä-Länsi-otteluun Essi Kylli ja Leena Sippola. Vuokatin Veto pelasi Superpesiksessä kaksi kautta sijoittuen näissä seitsemänneksi ja kahdeksanneksi.


title: Vuokatin Veto

text: Seuran toiminnassa heräsi epäilys tileiltä tapahtuneesta kavalluksesta 9. heinäkuuta 2014. Seura tiedotti tuolloin asiasta Pesäpalloliiton nettisivuilla. Tietojen mukaan seuran varojen väärinkäyttäjäksi epäiltiin seuran entistä toiminnanjohtajaa Marko Haverista. Seuran tililtä oli epäilyn mukaan kavallettu 11099,50 euroa helmi-kesäkuussa 2014. Epäilty tapahtuma tapahtui toiminnanjohtajan työsuhteen päättymisen jälkeen. Seura jätti tapahtumasta ilmoituksen viranomaisille 10. heinäkuuta 2014. Talousepäselvyydet ja seuran organisaation pienuudesta johtuen johtokunta totesi syyskuussa 2014, ettei seuralla ole valmiuksia jatkaa Superpesiksessä enää kaudella 2015. Päätöksen mukaisesti seura päätti jatkaa toimintaansa kolmanneksi korkeimmalla sarjatasolla Suomensarjassa ja keskittyä tyttöjuniorijoukkueiden toimintaa.Vuokatin Veto pelaa naisten Superpesiksen kotiottelunsa Sotkamon keskustassa, Sapsojärven rannalla sijatsevalla Hiukan pesäpallostadionilla. Stadionin katsojakapasiteetti on 4500 katsojaa.


title: Vuokatin Veto

text:
Vuokatin Veto vastaa Sotkamon alueen tyttöjunioritoiminnasta. Junioritoiminta seurassa on alkanut 1970-luvulla. Vuonna 2013 Vedolla on tyttöjuniorijoukkueet B- C- ja D-tytöissä. B-tytöt ovat pelanneet Nuorten Superpesiksessä vuodesta 2007. Tuona aikana joukkue on saavuttanu SM-hopeaa ja SM-pronssia vuosina 2009 ja 2010.
Vuokatin Vedon kasvatteja ovat mm. Jarmo Heikkinen, Mikko Huotari ja Jimi Heikkinen


title: Vuokatin Veto

text: Seuran kotisivut


title: Mathey-Tissot

text: Mathey-Tissot on itsenäinen sveitsiläinen arvokellojen valmistaja, jonka Edmond Mathey-Tissot perusti vuonna1886.


title: Mathey-Tissot

text: Edmond Mathey-Tissot perusti yrityksensä Les Ponts-de-Martelin kylään vuonna 1886. Hän aloitti erikoistumalla monimutkaisiin varsinkin repeater-tyylisiin taskukelloihin, jotka näyttävät minuutit ja vaihtoehtoisesti tunnit tai tunnin neljäsosat. Pian yritys alkoi tehdä kronografeja ja voitti lukuisia palkintoja.


title: Mathey-Tissot

text: Toisen buurisodan alkaminen vuonna 1899 johti yrityksen laajentumiseen, ja yritys avasi uuden tehtaan. Eräs skotlantilainen aatelismies tilasi poikansa rykmentin miehille jopa 2 500 repeater-kelloa, joista kultaiset annettiin upseereille ja hopeiset muille.


title: Mathey-Tissot

text: Nimi "E. Mathey-Tissot & Co." suojattiin tuotemerkkinä Yhdysvalloissa vuonna 1937.


title: Mathey-Tissot

text: Elvis Presley osti vuosina 1969 ja 1970 useita kymmeniä muokattuja Mathey-Tissotin automaattikelloja lahjaksi ystäville, perheelle ja henkilökunnalleen, jotta tunnistettaisiin ne, joilla oli oikeus päästä Presleyn konsertteihin ja kiertueelle.


title: Mathey-Tissot

text: Nykyisin Mathey-Tissotin kelloja valmsitetaan kvartsi- ja mekaanisilla koneistoilla.


title: Mathey-Tissot

text: Mathey-Tissotin nimi on rekisteröity Maailman henkisen omaisuuden järjestössä yritykselle E. Mathey-Tissot & Co SA, of Boulevard de Pérolle, Fribourg, Switzerland.


title: Longines

text: Longines on sveitsiläinen Auguste Agassizin vuonna 1832 perustama luksuskellojen valmistaja, joka kuuluu nykyisin Swatch Groupiin. Sen "siivitetty neliö" -logo on vanhin kellovalmistajalle rekisteröity.


title: Longines

text: Longines perustettiin Sveitsin St Imierissä vuonna 1832 nimellä "Compagnie des Montres Longines Francillon S.A". Vuonna 1847 Agassizista tuli yrityksen ainoa omistaja ja yrityksen nimeksi muutettiin "Agassiz & Compagnie". Vuonna 1852 hänen veljenpoikansa Ernest Francillon liittyi yritykseen. 1850-luvulla Francillon otti yrityksen haltuunsa ja keskittyi kasvattamaan sitä sekä parantamaan kellojen laatua ja designia.


title: Longines

text: Vuonna 1862 Francillon nimesi yrityksen "Ancienne Maison Auguste Agassiz, Ernest Francillon, successeur":ksi. Vuonna 1866 Francillon rakennutti uuden tehtaan ja sai näin keskitettyä koko tuotannon yhden katon alle. Tätä paikkaa kutsuttiin nimellä "Les Longines".


title: Longines

text: Kehittääkseen koneistoja Francillon palkkasi nuoren insinöörin, Jacques Davidin. Tästä alkoi onnistunut kehitys ja vuonna 1911 yrityksellä oli yli 1 100 työntekijää ja sen kelloja myytiin ympäri maailmaa. Tekninen kehitys toi tulosta ja Longinesin kellot voittivat monia palkintoja.


title: Longines

text: Vuonna 1972 Longines oli ensimmäinen kellovalmistaja, joka toi LCD-näyttöisen kellon kuluttajamarkkinoille.


title: Longines

text: 19. helmikuuta vuonna 2001 Longines juhlisti 30:nettä miljoonaa valmistamaansa kelloa.


title: Gang of Seven Animation

text: Gang of Seven Animation ("tunnetaan myös nimellä G7 Animation") on vuonna 2001 Tom Tataranowiczin perustama animaatiostudio. Hän loi yhtiön, joka koostui 1980- ja 1990-luvulla mainetta animaatiosarjojen parissa saaneista; Deborah Zak, Leila Tilghman, Dennis Venizelos, Lou Scheimer, Bernie Wrightson, Bob Kline, Bob Schaefer, Rik Maki, Dick Sebast, Rich Arons ja Ed Wexler.


title: Ialysos

text: Ialysos () oli antiikin aikainen kaupunki Rhodoksen (nyk. Ródos) saarella Kreikassa. Se sijaitsi saaren pohjoisosassa nykyisen Filérimos-kukkulan alueella lähellä nykyistä Ialysóksen kaupunkia.


title: Ialysos

text:
Ialysoksen alue on ollut asuttu jo esihistoriallisella ajalla. Nykyisen Ialysóksen kaupungin läheltä on löydetty jäänteitä minolaisen ajan asutuksesta. Läheisiltä kukkuloilta on puolestaan löydetty mykeneläisaikaisia hautoja. Varhaisin kirjallinen maininta kaupungista on Homeroksen "Iliaan" laivaluettelossa, jossa se mainitaan yhtenä kaupungeista, joka lähetti joukkoja Troijan sotaan. Esihistoriallisen Ialysoksen oletetaan olleen merkittävä satama ja kauppapaikka, joka toimi välittäjänä Manner-Kreikan mykeneläisen kulttuurin ja Anatolian välillä.
Antiikin Ialysoksen kaupungin perustivat doorilaiset asutettuaan saaren noin 1100–900 eaa. Kaupunki oli yksi Rhodoksen kolmesta vanhasta kaupungista Kameiroksen ja Lindoksen ohella. Se kuului näiden tavoin doorilaisen heksapoliihin. Ialysos vaikuttaa olleen saaren kaupungeista merkittävin. 400-luvulla eaa. kaupungista oli kotoisin muun muassa tunnettu nyrkkeilijä Diagoras Rhodoslainen, joka saavutti voiton Olympian kisoissa kolmena vuonna.


title: Ialysos

text: Vuonna 408 eaa. Ialysos oli perustamassa muiden saarten kaupunkien tavoin uutta Rhodoksen kaupunkia, joka tehtiin yhteisrhodoslaiseksi kauppa- ja satamapaikaksi ("synoikismos") saaren pohjoiskärkeen aivan Ialysoksen lähelle. Tämän jälkeen Ialysos menetti merkitystään ja taantui, sillä oletettavasti suuri osa sen asukkaista muutti uuteen kaupunkiin.


title: Ialysos

text: Harrastelija-arkeologit Auguste Salzmann ja Alfred Biliotti löysivät vuonna 1876 Ialysoksen nekropolin. Paikalta tehdyistä löydöistä useimmat päätyivät Louvreen Pariisiin ja British Museumiin Lontooseen. Ialysoksen akropoliin arkeologiset kaivaukset aloittivat italialaiset arkeologit vuosina 1914 ja 1923–1926. Italialaiset myös suorittivat alueella kunnostustöitä.


title: Ialysos

text: Ialysoksen akropolis eli linnavuori ja yläkaupunki sijaitsi nykyisellä Filérimos-kukkulalla, joka sijaitsee noin kaksi kilometriä etelään nykyisestä Ialysóksesta ja noin kymmenen kilometriä lounaaseen nykyisestä Ródoksen kaupungista. Alakaupunki sijaitsi akropoliin ympärillä. Ialysoksen oletetaan olleen suhteellisen suurikokoinen kaupunki. Kaupungista itsestään on kuitenkin tehty suhteellisen vähän arkeologisia löytöjä. Pääosa löydöistä on alempaa esihistoriallisten hautausmaiden alueelta.


title: Ialysos

text: Athene Poliaalle omistettu temppeli rakennettiin alun perin klassisella kaudella ja uudelleen hellenistisellä kaudella 200- tai 100-luvulla eaa. Temppeli oli amfiprostyyli tetrastyylitemppeli, eli sen kummassakin päässä oli neljä pylvästä, ja se edusti doorilaista tyyliä (toisen teorian mukaan se olisi kuitenkin ollut heksastyylitemppeli, eli sen päissä olisi ollut kuusi pylvästä). Temppelissä oli pronaos, naos eli cella ja opisthodomos. Temppelistä on säilynyt sen perustuksia sekä pylväiden ja seinien osia. Naoksessa on säilynyt kulttipatsaan jalusta. Jossain vaiheessa temppeliin liitettiin myös Zeus Polieuksen kultti. Varhaiskristillisellä kaudella 400- tai 500-luvulla jaa. temppelin paikalle rakennettiin basilikakirkko, 900-luvulla yksilaivainen kupolilla varustettu kirkko ja frankkivallan aikana 1300–1400-luvuilla kirkon yhteyteen luostari. Luostari kunnostettiin italialaisvallan aikana 1900-luvun alkupuolella.


title: Ialysos

text: Temppelin yhteydestä on löydetty votiivilahjakuoppa, josta on löydetty suuri määrä pieniä figuriineja sekä muita savisia ja metallisia esineitä 800–400-luvuilta eaa. Akropoliin rinteessä temppelin eteläpuolella oli lähdekaivorakennus, jonka julkisivussa oli kuusi kalkkikivistä doorilaista tyyliä edustanutta pylvästä. Se rakennettiin 300-luvun eaa. lopulla. Siihen kuului suuri vesisäiliö ja vesijohtoverkosto. Italialaiset kunnostivat myös osan lähdekaivorakennuksesta. Kukkulan itäosassa on bysanttilaisaikaista linnoitusmuuria, jonka rakentamiseen on käytetty muun muassa Athenen temppelin kiviä.


title: Ialysos

text: Mykeneläisen kauden hautalöydöt on tehty Makriá Vounára ja Móschou Vounára -nimisiltä kukkuloilta. Haudat ovat pääosin kammiohautoja ja ajoittuvat LH IIB – LH IIIC -kausille noin vuosiin 1700–1400 eaa. Huomattava osa löydetystä mykeläisen ajan keramiikasta on peräisin Manner-Kreikasta, mikä kertoo kauppayhteyksistä.


title: Ialysos

text: Ialysokseen kuuluneen Kastanioin demoksen alueelta kaupungista lounaaseen on löydetty Apollon Erethimiokselle omistetun temppelin rauniot. Ne sijaitsevat nykyisin "Thólos"-nimellä (nimestä "Theólogos") tunnetussa paikassa. Temppeli rakennettiin 400-luvulla eaa. ja säilyi käytössä roomalaiselle kaudelle saakka. Temppeli edusti doorilaista tyyliä ja sen päädyssä oli kaksi pylvästä. Lähellä oli teatteri.


title: Ialysos

text: Ialysoksesta tehdyt esinelöydöt ovat Ródoksen arkeologisessa museossa.


title: Rado

text: Rado on sveitsiläinen luksus- ja arvokellojen valmistaja. Se on tunnettu naarmuuntumattomista materiaaleistaan. Nykyisin yritys tuottaa noin puoli miljoonaa kelloa vuodessa, noin 470 työntekijän voimin. Rado kuuluu sveitsiläiseen Swatch Groupiin.


title: Rado

text: Veljekset Fritz, Ernst ja Werner Schlup perustivat vuonna 1917 "Schlup & Co" -nimisen yrityksen. Vuonna 1957 yrityksen nimi muutettiin "Rado Uhren AG":ksi.


title: Rado

text: Rado toi vuonna 1962 ensimmäisen naarmuuntumattoman kellon markkinoilla. 1980-luvun alussa Rado alkoi käyttää kelloissaan keraamisia materiaaleja. Myöhemmin Rado alkoi valmistaa keinotekoisesta timantista tehtyä V10K-kelloa.


title: Ben Nicholson

text: Benjamin Lauder ("Ben") Nicholson (10. huhtikuuta 1894 Denham, Buckinghamshire, Iso-Britannia — 6. helmikuuta 1982 Lontoo) oli englantilainen taidemaalari ja kuvanveistäjä, joka tunnetaan kotimaansa abstraktin taiteen uranuurtajana.


title: Ben Nicholson

text: Nicholson syntyi taidemaalari Sir William Nicholsonin perheeseen ja hän kävi lyhyen aikaa Slade School of Fine Art -taidekoulua Lontoossa 1910-11. Muutoin hän oli maalarina valtaosin itseoppinut. Hän matkusteli laajalti Euroopassa vuosina 1911 ja 1914 sekä vieraili Kaliforniassa 1917, pitäen matkoillaan näkemästä arkkitehtuurista ja maisemista yksityiskohtaista luonnospäiväkirjaa. Nicholson ryhtyi maalaamaan päätoimisesti 1920, aloittaen perinteisellä, realistisella tyylillä. Aluksi hän kuvasi lähinnä asetelmia ja maisemia.


title: Ben Nicholson

text: Vuonna 1921 Nicholson matkusti Pariisiin ja tutustui kubistisiin taideteoksiin, jotka vaikuttivat hänen ensimmäisiin abstraktiin suuntaan meneviin asetelmateoksiinsa. Ensimmäisen täysin abstraktin työn Nicholson teki vuonna 1924. 1920-luvun edetessä Nicholson alkoi esitellä mannermaista modernismia englantilaiseen taiteeseen yhdessä toisen vaimonsa, kuvanveistäjä Barbara Hepworthin ja Henry Mooren kanssa.


title: Ben Nicholson

text: Hepworth ja Nicholson liittyivät pariisilaiseen Abstraction-Création -ryhmään, joka pyrki edistämään puhtaan abstraktia taidetta, vuonna 1933. Nicholson tapasi myös hollantilaisen maalarin Piet Mondrianin, jonka vaikutuksesta Nicholsonin töihin alkoi tulla voimakkaasti yksinkertaistettua geometriaa. Tälle ajalle tyypillisiä töitä ovat muun muassa valkeaksi maalatut reliefit, joissa on lähinnä ympyröitä ja nelikulmioita. Hän toimitti yhdessä taiteilija Naum Gabon ja arkkitehti sir Leslie Martinin kanssa teoksen "Circle: An International Survey of Constructivist Art", joka manifestoi konstruktivismin ja muidenkin modernien taidesuuntien puolesta Englannissa.


title: Ben Nicholson

text: Nicholson palasi maisema- ja asetelma-aiheisiin 1940-luvulla, maalaten usein yksinkertaistettuja asetelma-aiheita laajalti abstraktien sommitelmien sisälle. Myöhemmät työt jatkoivat abstraktion ja representaation vaihtelua.


title: Breguet

text: Breguet on ranskalainen, Abraham-Louis Breguetin vuonna 1775 perustama luksuskellojen valmistaja. Vuodesta 1976 Breguet on kuulunut sveitsiläiseen Swatch Grouppiin ja nykyisin Breguetin kellot valmistetaan Vallée de Jouxissa, Sveitsissä. Breguet on yksi vanhimmista olemassa olevista kellovalmistajista ja sitä pidetään yhtenä kellotekniikan pioneerinä. Yrityksen merkittävin keksintö lienee Abraham-Louis Breguetin keksimä Tourbillon.


title: Breguet

text: Ludvig XVI ja hänen kuningattarensa olivat aikaisia Breguetin ihailijoita. Jokainen hänen kellonsa demonstroi uusinta horologista keksintöä ja mekaanista osaamista.


title: Husqvarna WR 125

text: Husqvarna WR 125 on enduro-mallinen kevytmoottoripyörä (A1). Husqvarna WR 125 on puhtaasti kilpailukäyttöön tarkoitettu enduropyörä toisin kuin katukäyttöön tarkoitettu Husqvarna WRE 125.


title: Endura

text:
Endura S.A. on sveitsiläinen General Watch Companyn, vuonna 1966 perustama kellovalmistaja, joka sijaitsee Biel/Biennessä Sveitsissä. Endura kuuluu Swatch Groupiin ja on sen niin sanottu "kaupan oma merkki". Endura valmistaa kustomoituja kelloja toisten merkkien ja brändien puolesta. Se myös valmistaa lisenssillä toisten valmistajien kelloja. Endura on yksi johtavista lisenssillä valmistavista kellomerkeistä.
Kaikki Enduran kellot on valmitettu "räätälimäiseen tapaan" tilaajan toiveiden ja vaatimusten mukaan.


title: Vukovar-Syrmia

text: Vukovar-Syrmia ("Vukovarsko-srijemska županija") on piirikunta Itä-Kroatiassa, Slavonian suuralueella. Piirikunnan hallintokeskus on Vukovar. Muita kaupunkeja piirikunnassa ovat Vinkovci, Županja, Ilok ja Otok.


title: Espanjan kulttuuri

text: Espanjan kulttuuri on kehittynyt Iberian niemimaalla, jonka sijainti tekee siitä kulttuurien kohtauspaikan. Karthago, Rooma ja maurit ovat jättäneet siihen jälkensä. Francon aikana kulttuuri kehittyi jossain määrin omaleimaiseksi eristyksissä muusta Euroopasta.


title: Espanjan kulttuuri

text: Espanjan sijainti on tehnyt siitä kulttuurien kohtauspaikan, joten sen arkkitehtuurin kerrostumissa näkyvät maailman kulttuurihistorian monet kerrostumat. Karthagon, Kreikan ja Rooman siirtokunnat loivat kulttuurin perustan. Maurit toivat islamilaisia vaikutteita. Romaaninen tyyli kehittyi niemimaan pohjoisosissa. Gotiikka ilmestyi romaanisten luostarien vastakohdaksi. Sitä edustaa Toledon katedraali. Espanjalainen barokki ilmestyi 1500-luvun lopussa.


title: Espanjan kulttuuri

text: Espanjalaisista moderneista arkkitehdeistä tunnetuin on Antoni Gaudí.


title: Espanjan kulttuuri

text: Tunnettuja espanjalaisia taidemaalareita ovat olleet muun muassa Diego Velázquez (1599–1660), Francisco de Goya (1746–1828), Joan Miró (1893–1983) ja Salvador Dalí (1904–1989). Kreikassa, Kreetan saarella syntynyttä El Grecoa (1540–1614) pidetään myös espanjalaisena taiteilijana, sillä hän vaikutti Toledossa. Espanjalaisen taiteilijan Pablo Picasson lukuisista maalauksista yksi tunnetuimmista on El Guernica, joka kuvaa Espanjan itsenäisyystaisteluissa pommitettua baskikaupunkia. Picasson ja Salvador Dalín maalauksiin voi tutustua Madridissa Reina Sofían modernin taiteen museossa ja Picasson kotikaupungissa Málagassa. Pradon taidemuseossa voi tutustua mm. Velázquezin ja Goyan taideteoksiin.


title: Espanjan kulttuuri

text: Flamenco-tanssi ja sitä säestävä musiikki on espanjalaista, etenkin andalusialaista perinnettä. Espanjalaiset kuten Andrés Segovia toivat klassisen kitaran konserttilavoille. Myös monet espanjalaiset säveltäjät ovat käyttäneet kansanmusiikin aineksia töissään. Espanjalainen kevyt ooppera, zarzuela, on suosittua lähinnä espanjankielisissä maissa, mutta oopperalaulaja Plácido Domingo on tehnyt sitä tunnetuksi laajemmissakin piireissä.


title: Espanjan kulttuuri

text: Mykkäfilmin aikana espanjalaisilla elokuvan teijöillä oli yhteyksiä lähinnä Ranskaan. 1928 Salvador Dali ja Luis Buñuel tekivät "Andalusialaisen koiran". Bunuel kuvasi Ranskan lisäksi Yhdysvalloissa, muut aikakauden espanjalaiset ohjaajat jäivät vaille kansainvälistä huomiota. Rafael Rivelles ja Juan Calvo saivat pieniäpalkintoja Cannesin elokuvajuhlilla 1950-luvulla. Fernando Rey voitti Kultaisen palmun 1961 elokuvalla "Viridiana". jonka esittämisen Franco kielsi heti. Bunuel muutti Meksikoon 1949, ja muutkin filmintekijät tekivät yhteistyötä meksikolaisten kanssa. Kun spaghettiwesternit tulivat muotiin, Espanjassa kuvattiin vuorostan Meksikoon sijoittuvia elokuvia kuten "Vain muutaman dollarin tähden". Francon aikana Espanja oli erityksissä eurooppalaisesta kulttuurista. Carlos Sauran "Metsästysretki" sai Berliinin elokuvajuhlilla hopeisen karhun 1966. Francon kuolema 1975 vapautti kokonaisen sukupolven, jonka kärjessä oli Pedro Almodóvar. Almodovarin läpimurto oli "Naisia hermoromahduksen partaalla", joka toi myös Carmen Mauran ja Antonio Banderasin kansainväliseen tietoisuuteen. Bigas Luna kuvasi Penélope Cruzin ja Javier Bardemin ensikohtaamisen elokuvassa "Kinkkua, kinkkua". Fernando Trueba voitti Oscarin 1992 elokuvalla "Belle Époque – muutosten aika". 2000-luvulla on noussut uusi sukupolvi, joka on erityisen viehtynyt kauhuun ja fantasiaan.


title: Espanjan kulttuuri

text: Javier Bardem näytteli Alejandro Amenábarin eutanasiaa käsittelevässä elokuvassa "Meri sisälläni" vuonna 2004. Elokuva voitti parhaan ulkomaisen elokuvan Oscar-palkinnon.


title: Espanjan kulttuuri

text: Espanjalaisia televisiosarjoja ovat muun muassa "Serranon perhe", "Francon aika - näin sen koimme" ja "Naapureina Madridissa".


title: Espanjan kulttuuri

text: Tunnettu espanjalainen renessanssiajan kirjailija oli Miguel de Cervantes (1547–1616), jonka pääteos El Quijote ilmestyi vuonna 1605. Sitä pidetään nykyaikaisen romaanikirjallisuuden perustajana. Kaksitoista vuotta myöhemmin, vuonna 1616 ilmestyi kirjan toinen osa, Don Quijote de la Mancha. Espanjalaisista nykykirjailijoista tunnettu ja palkittu on Antonio Muñoz Molina.


title: Espanjan kulttuuri

text: Tunnettu espanjalainen runoilija oli Federico García Lorca. García Lorcan tunnettu runo on "Canción de Jinete".


title: Espanjan kulttuuri

text: Kirjallisuuden Nobelin ovat saaneet José Echegaray y Eizaguirre 1904, Jacinto Benavente 1922, Juan Ramón Jiménez 1956, Vicente Aleixandre 1977 ja Camilo José Cela 1989.


title: Espanjan kulttuuri

text: Valtion omistama julkisen palvelun Radiotelevisión Española lähettää kahdeksaa televisiokanavaa, näistä TVE1 ja TVE2, uutiskanava, urheilukanava ja lastenkanava ovat valtakunnallisia digitv:n kanavia, lisäksi RTVE:llä on satelliitissa ja kaapelissa näkyviä lisäpalveluja sekä kansainvälisen palvelun kanava TVE Internacional. Yksityisiä kanavia ovat Antena 3, Cuatro, Telecinco ja La Sexta. Digitalisoinnin myötä on syntynyt monia uusia televisiokanavia, kuten Intereconomia ja Siete sekä suurimpien kaupallisten televisioiden rinnakkais. ja teemakanavia. Tärkeimpiä mediakaupunkeja ovat Madrid ja Barcelona.


title: Espanjan kulttuuri

text: Espanjan autonomisilla alueilla on omat julkisen palvelun televisioyhtiönsä, joilla on alueellisesti tärkeä merkitys. Katalonian televisiolla on televisiokanavat TV3, 33, nuorten ja lasten teemakanava Canal 3XL, vuonna 2010 aloittanut urheilukanava, kansainvälinen kanava TV3Cat ja uutiskanava 3/24. Sen lisäksi yhtiöllä on radiotoimintaa hoitava Catalunya Radio, jolla on useita eri kanavia, kuten Catalunya Radio ja iCatFM, Catalunya informació. Madridissa on Telemadrid, Andalusiassa Telesur. Julkisen palvelun lähetystoimintaa on näiden lisäksi myös Baskimaassa, Galiciassa, Baleaareilla, Kanariansaarilla ja Aragoniassa muiden muassa. Edellisten lisäksi useissa kaupungeissa on omia televisiokanavia, esimerksiksi Barcelonan BTV.


title: Espanjan kulttuuri

text: Espanjan suurimmat lehdet ovat El País, El Mundo, El Periódico, La Vanguardia ja ABC. Näiden rinnalle ovat nopeasti nousseet ilmaisjakelulehdet, jotka ovat saavuttaneet yli miljoona päiväistä lukijaa: 20 minutos, Qué!, Metro Directo ja ADN.


title: Espanjan kulttuuri

text: Tyypillisiä espanjalaisia kansallisruokalajeja ovat esimerkiksi paella (riisiruoka, joka sisältää mm. kanaa, katkarapuja, simpukoita, herneitä ja sahramia), gazpacho (kylmä vihanneskeitto, joka sisältää mm. valkosipulia, kurkkua, tomaattia, paprikaa, viinietikkaa, oliiviöljyä ja leipäpaloja), sopa de ajo (valkosipulikeitto), linssikeitto, tortilla española (espanjalainen perunamunakas). Erilaiset tapakset ovat suosittuja. Tapaksina voidaan tarjoilla vaikkapa oliiveja, lihapyöryköitä, katkarapuja, chorizo-makkaraa, kinkkukuutioita, marinoitua paprikaa tai herkkusieniä, täytettyjä artisokanpohjia, kuorittuja manteleita, paneerattuja sipulirenkaita. Kansainvälisesti tunnettu juusto on vain La Manchan maakunnasta kotoisin oleva Queso Manchego.


title: Espanjan kulttuuri

text: Päivän pääateria syödään tyypillisesti klo 14 maissa iltapäivällä, ja perheet kokoontuvat usein lounaalle kotiin. Aamiaista sen sijaan jokainen saattaa nauttia omaan tahtiinsa, ja illansuun tukevaksi välipalaksi voidaan ottaa tapaksia myös baarissa tai kahvilassa. varsinainen päivällinen syödään taas perheen kesken, tyypillisesti iltakymmeneltä.


title: Espanjan kulttuuri

text: Kahvi tarjoillaan mustana (café solo), maitotilkan kera (café cortado) tai kuumaan maitoon sekoitettuna (café con leche). Espanja on tunnettu viinimaana. Maailmalla tunnettuja ovat esimerkiksi Torresin viinit, cava (katalonialainen kuohuviini) ja Andalusiasta, Jerez de la Fronterasta peräisin oleva sherry eli jerez. Sangría on suosittu viini- ja hedelmäjuoma, jota on vahvistettu brandyllä, mutta sitä juovat enemmän matkailijat kuin paikalliset. Ruokajuomana myös olut (cerveza) on suosittu. Espanjalaiset oluet ovat yleensä keveitä ja virkistäviä.


title: Espanjan kulttuuri

text: Huomaa, että kansallisten juhlapäivien lisäksi Espanjan itsehallintoalueilla, kaupungeilla ja kylillä on suuri määrä erilaisia paikallisia juhlapyhiä, "fiestas locales".


title: Espanjan kulttuuri

text: Espanjassa on useita kulttuurihistoriallisia muistomerkkejä. Oheisesta listasta käyvät ilmi UNESCO:n maailmanperintöluetteloon kuuluvat, Espanjassa sijaitsevat monumentit (suluissa vuosiluku, jolloin monumentti on lisätty luetteloon):


title: Espanjan kulttuuri

text: Espanjan Barcelona isännöi kesäolympialaisia 1992. Se osallistui kisoihin vuonna 1900 ja sitten vuodesta 1920 alkaen. Viime vuosina sillä on ollut kesäolympialaisissa noin 300, talviolympialaisissa 10–20 urheilijan joukkue.


title: Espanjan kulttuuri

text: Espanjan jalkapallomaajoukkue voitti maailmanmestaruuden vuonna 2010 sekä Euroopan-mestaruuden vuosina 1964, 2008 ja 2012. Olympialaisten jalkapallossa maa on voittanut kultaa vuonna 1992 ja hopeaa vuosina 1920 ja 2000. Maaliskuussa 2011 se oli FIFAn rankingissa sijalla yksi. Espanjalla on myös menestynyt futsalmaajoukkue.


title: Espanjan kulttuuri

text: Moottoriurheilussa ovat menestyneet muun muassa ralliautoilija Carlos Sainz sekä Formula 1 -kuljettaja Fernando Alonso. Formula 1 -osakilpailuja on ajettu Barcelonan lähistöllä vuodesta 1991 alkaen.


title: Espanjan kulttuuri

text: Espanja on menestynyt myös tenniksessä hyvin. Maa on voittanut Davis Cupin neljä kertaa ja Fed Cupin viisi kertaa. Maan tunnetuimpiin pelaajiin kuuluu entinen maailmanlistan ykköspelaaja ja vuoden 2010 parhaaksi urheilijaksi valittu Rafael Nadal.


title: Omega SA

text: Omega SA on sveitsiläinen, vuonna 1848 perustettu luksus- ja arvokellojen valmistaja. Omegan Speedmaster professional -kello oli yhdysvaltalaisten astronauttien käyttämä kello ja ensimmäinen rannekello kuussa. Omegan Seamaster-kello on myös ollut James Bondin kellona elokuvissa.


title: Omega SA

text: Vuodesta 1998 Omega on kuulunut sveitsiläiseen Swatch Groupiin.


title: Omega SA

text: Vuonna 1848 23-vuotias Louis Brandt perusti La Chaux-de-Fondsiin taskukelloja valmistavan yrityksen. Louis Brandt kuoli vuonna 1879, ja hänen kaksi poikaansa ottivat toiminnan haltuun.


title: Omega SA

text: Vuonna 1892 yritys valmisti ensimmäisen repeater-kellon. Vuonna 1909 Omegan kelloa käytettiin kansainvälisessä kuumailmapallorallissa, Gordon-Bennett Cupissa. Vuonna 1929 Omega valmisti ensimmäisen iskunkestävän kellon. Vuonna 1932 Omegan kelloa käytettiin ensimmäisen kerran olympialaisten virallisena ajanmittausvälineenä.


title: Omega SA

text: Tampereella järjestettiin 18. maaliskuuta 2018 huutokauppa, jossa myytiin kaksi Omegan Speedmaster -rannekelloa. Ne olivat voittokelloja Pohjois-Päijänteen 10-vuotisjuhla-ajoista Jyväskylässä vuonna 1959, jolloin kellon arvo oli 40 000 markkaa. Kilpailun voittaneen Martti Mäkisen kello huudettiin 36 000 eurolla ja hänen kartturinsa Yrjö Paalasen kello huudettiin 43 000 eurolla.


title: Šibenik-Knin

text: Šibenik-Knin piirikunta ("Šibensko-kninska županija") on piirikunta Etelä-Kroatiassa, Dalmatian suuralueella. Sen hallinnollinen keskus on Šibenik. Muita kaupunkeja piirikunnassa ovat Drniš, Knin, Skradin ja Vodice. Piirikunnan asukasluku on 109 375 asukasta (2011), pinta-ala on 2 994 km².


title: Nakajima B6N Tenzan

text: Nakajima B6N Tenzan (jap. 中島 B6N 天山, suom. "”taivaallinen vuori”", liittoutuneiden raportointinimi "Jill") oli Japanin käyttämä torpedopommittaja toisessa maailmansodassa. Se oli Nakajima B5N:n korvaaja. B6N tarkoitettiin B5N-tyypin seuraajaksi, tukialuksilta toimivana torpedopommittajana. Tenzan oli edeltäjäänsä 100 km/h nopeampi.


title: Nakajima B6N Tenzan

text: Konetyyppi käytti suuremmissa valmistussarjoissa Mitsubishi Kasei MK4T -moottoria Nakajiman oman Mamoru-tyyppisen moottorin sijaan. 14-sylinterinen tähtimoottori antoi 1 850 hevosvoiman tehon.


title: Nakajima B6N Tenzan

text: Nakajima B6N Tenzan kärsi edeltäjänsä tapaan kevyestä puolustusaseistuksesta, eikä sen nopeus vetänyt vertoja liittoutuneiden hävittäjäkoneille.


title: TW Steel

text: TW Steel on hollantilainen kellovalmistaja, joka tunnetaan suurista, niin kutsutuista "oversized" -kelloista, sekä kronografeistaan. Yrityksen perustivat isä ja poika, Ton & Jordy Cobelens Hollanissa, vuonna 2005.


title: TW Steel

text: TW Steel käyttää kelloissaan japanilaisen Citizen Watch Co.:n sekä sveitsiläisen Rondan kvartsikoneistoja. Mallien koko vaihtelee 45 mm ja 55 mm leveyden välillä ja ne on valmistettu ruostumattomasta teräksestä. Merkin kelloja myydään 85 eri maassa.


title: Steinbjørn B. Jacobsen

text: Steinbjørn B. Jacobsen (30. syyskuuta 1937 Sandvík, Färsaaret – 12. huhtikuuta 2012 Tórshavn, Färsaaret) oli färsaarelainen opettaja ja kirjailija. Hänet tunnetaan erityisesti lastenkirjailijana, mutta hän kirjoitti myös runoja, novelleja, romaaneja, näytelmiä ja muistelmia.


title: Steinbjørn B. Jacobsen

text: Jacobsen kävi koulua Tvøroyrissa ja oli sen jälkeen merillä Grönlannissa ja Islannissa 1956–1958. Sen jälkeen hän kävi valmistavan kurssin Ask Háskúlassa ja toimi opettajana Tanskassa 1960-luvun alussa. Palattuaan Färsaarille Jacobsen jatkoi opintojaan ja työskenteli opettajana eri kouluissa. Hän oli Húsavíkin kunnan kunnansihteeri vuosina 1966–1970 työskennellessään siellä opettajana. Hän jäi eläkkeelle 1997.


title: Steinbjørn B. Jacobsen

text: Jacobsenille myönnettiin vuonna 1981 M. A. Jacobsens Heiðursløn -palkinto. Hän on saanut Tórshavnin kaupungin lastenkirjallisuuspalkinnon 1976 ja 1985.


title: Koripallon miesten SM-sarjakausi 1990–1991

text: Kausi 1990–1991 oli 51. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kotkan Työväen Palloilijat. Hongikon Nuorisoseuran Urheilijat voitti hopeaa ja Torpan Pojat pronssia. Runkosarjan voitti Kotkan Työväen Palloilijat.


text: Honka ja FoKoPo säilyivät sarjassa.


title: Gil Elvgren

text: Gil Elvgren (Gillette A. Elvgren, 15. maaliskuuta 1914 – 29. helmikuuta 1980) oli yhdysvaltalainen kuvittaja ja mainospiirtäjä. Häntä pidetään yhtenä maailman tunnetuimmista pin-up-taiteilijoista. Elvgrenin ura pin-up-taiteilijana kesti neljäkymmentä vuotta 1930-luvulta 1970-luvulle. Tunnetuimmillaan hän oli 1960-luvulla.


title: Gil Elvgren

text: Elvgren opiskeli taiteita Minneapolis Art Institutessa ja sen jälkeen American Academy of Artissa. Valmistuttuaan hän perusti oman studion vuonna 1936 St. Pauliin, missä hän ryhtyi piirtämään kalentereita ja muita pin-up-kuvia. Vuonna 1937 Elvgren siirtyi Chicagoon Stevens/Grossin palvelukseen ja teki Coca-Colalle näkyvän mainoskampanjan, joka teki hänet tunnetuksi. Vuodesta 1945 alkaen Elvgren aloitti pitkän työsuhteen Brown & Bigelowin kanssa, joka maksoi hänelle $2,500 jokaisesta kalenterimaalauksesta, joita Elvgren tuli tuottamaan vuosittain 24 kappaletta. Samoihin aikoihin Elvgren teki ahkerasti töitä muillekin työnantajille ja kuvitti mainoskampanjoiden lisäksi lehtiä kuten Cosmopolitania.


title: Gil Elvgren

text: Elvgren teki Brown & Bigelowille tuottamansa maalaukset öljyvärein 76 x 61 cm kankaalle. Hän käytti 32 värin palettia ja maalasi mallista studiossaan ottamansa valokuvan pohjalta. Joitain hänen lyijykynäluonnoksiaan on myös säilynyt.


title: Gil Elvgren

text: Elvgren itse kuvaili ihannemalliaan naiseksi, jolla on viisitoistavuotiaan kasvot ja parikymppisen vartalo. Hän kertoi arvostavansa korkeaa otsaa, pitkää kaulaa, suurta silmien väliä, pieniä korvia, nöpönenää, tuuheaa tukkaa, täyteläisiä mutta ei ylisuuria rintoja, kauniita sääriä ja käsiä, ampiaisvyötäröä ja luonnollisen ylvästä ryhtiä. Elvgren korostikin mallinaan istuneiden naisten piirteitä maalauksissaan oman ideaalinsa suuntaan. Erityisen tärkeänä Elvgren piti mallin kasvojen ilmeikkyyttä, sillä hänen mielestään persoonallisuus on yhtä kuin kasvot. Hänen maalaustensa naiset ovatkin erityisen ilmeikkäitä muiden tunnettujen pin-up-taiteilijoiden kuviin verrattuna. Elvgren sanoi pyrkineensä erityisesti kuvaamaan maalauksissaan mallin silmien ilkikurista lämpöä.


title: Dubrovnik-Neretva

text: Dubrovnik-Neretva ("Dubrovačko-neretvanska županija") on piirikunta Etelä-Kroatiassa, Dalmatian suuralueella. Piirikunnan hallintokeskus on Dubrovnik. Muita kaupunkeja piirikunnassa ovat Korčula, Metković, Opuzen ja Ploče.


title: Joseph Rumeau

text: Joseph Rumeau (11. tammikuuta 1849 – 9. helmikuuta 1940) oli ranskalainen roomalaiskatolinen piispa. Hänet vihittiin papiksi 25. toukokuuta 1872 ja valittiin Angersin piispaksi 7. heinäkuuta 1898. Piispaksi konsekroinnin suoritti 2. helmikuuta 1899 Charles-Evariste-Joseph Coeuret-Varin, jota avustivat François-Désiré Mathieu ja Pierre-Marie-Frédéric Fallières. Rumeau asetettiin virkaansa 27. helmikuuta, ja hän toimi hiippakuntansa johdossa, kunnes kuoli 91-vuotiaana virassa.


title: Neitsyt Marian katedraali (Killarney)

text: Neitsyt Marian katedraali () on roomalaiskatolinen katedraali Killarneyn kylässä Kerryn kreivikunnassa Irlannissa. Katedraalin rakentaminen aloitettiin vuonna 1842 ja katedraali valmistui vuonna 1855. Rakentamiseen hankittiin varoja kansalaiskeräyksellä Irlannissa ja Yhdysvalloissa, ja se keskeytettiin suuren nälänhädän vuosina 1848. Katedraalin suunnitteli englantilainen arkkitehti Augustus Welby Pugin, joka haki inspiraatiota Ardfertin katedraalin raunioista.


title: Wallander – Pimeys

text: Pimeys on Wallander-elokuvasarjan neljäs elokuva. Elokuvan alussa bussipysäkiltä löytyy henkilöauto, jossa on hylätty pikkupoika. Pojan äiti on mielisairaalassa ja isä kadonnut jäljettömiin. Tapahtumat johtavat poliisit huumekauppiaiden ja seksuaalisen hyväksikäytön jäljille.


title: Séamus Hegarty

text: Séamus Hegarty (s. 26. tammikuuta 1940 Kilcar) on irlantilainen roomalaiskatolinen piispa. Hänet vihki papiksi Raphoen hiippakuntaan John Charles McQuaid 19. kesäkuuta 1966, ja hänet nimitettiin Raphoen piispaksi 12. helmikuuta 1982. Piispaksi vihkiminen seurasi 28. maaliskuuta. Pääkonsekraattorina toimi Tomás Ó Fiaich, jota avustivat Gaetano Alibrandi ja Edward Kevin Daly.


title: Séamus Hegarty

text: Hegarty sai 1. lokakuuta 1994 nimityksen Derryn piispaksi, jona hän toimi, kunnes erosi tehtävistään 23. marraskuuta 2011. Eroaan hän perusteli terveydellisillä syillä.


title: Claude Pierre Charles Schockert

text: Claude Pierre Charles Schockert (s. 26. tammikuuta 1940) on ranskalainen roomalaiskatolinen piispa. Hänet vihittiin papiksi 29. kesäkuuta 1965 ja nimitettiin Belfort-Montbéliardin hiippakunnan piispaksi 1. maaliskuuta 2000. Piispaksi vihkiminen seurasi 14. toukokuuta. Pääkonsekraattorina toimi Eugène Georges Joseph Lecrosnier, jota avustivat Yves François Patenôtre ja Jean-Louis Henri Maurice Papin.


title: Eugène Georges Joseph Lecrosnier

text: Eugène Georges Joseph Lecrosnier (20. huhtikuuta 1923 Maupertuis – 15. lokakuuta 2013) oli ranskalainen roomalaiskatolinen piispa. Hänet vihittiin papiksi 20. joulukuuta 1947 ja nimitettiin Chambéryn (-Saint-Jean-de-Maurienne-Tarentaisen) arkkihiippakunnan vihkipiispaksi sekä San Leonen titulaaripiispaksi 21. huhtikuuta 1969. Piispaksi vihkiminen seurasi 21. kesäkuuta. Pääkonsekraattorina toimi André-Georges Bontems, jota avustivat Louis-Jean-Frédéric Guyot ja Joseph Gustave François Wicquart.


title: Eugène Georges Joseph Lecrosnier

text: Lecrosnier sai 3. marraskuuta 1979 nimityksen Belfort-Montbéliardin piispaksi, jona hän toimi, kunnes jäi eläkkeelle 1. maaliskuuta 2000.


title: Stambolijski

text: Stambolijski () on kaupunki Plovdivin alueella Etelä-Bulgariassa. Se nimettiin vuonna 1979 Bulgarian entisen pääministerin Aleksandăr Stambolijskin mukaan. Kaupungin nimi oli alkujaan Gara Kritšim.


title: Philip Boyce

text: Philip Boyce (s. 25. tammikuuta 1940) on irlantilainen roomalaiskatolinen piispa. Hänet vihittiin paljasjalkaisten karmeliittojen papiksi 17. huhtikuuta 1967 ja nimitettiin Raphoen piispaksi 29. kesäkuuta 1995. Piispaksi vihkiminen seurasi 1. lokakuuta. Pääkonsekraattorina toimi Jorge María Mejía, jota avustivat Emanuele Gerada ja Séamus Hegarty.


title: Anthony Theodore Lobo

text: Anthony Theodore Lobo (4. heinäkuuta 1937 Karachi – 18. helmikuuta 2013) oli pakistanilainen roomalaiskatolinen piispa. Hänet vihittiin papiksi Karachin arkkihiippakuntaan 8. tammikuuta 1961 ja nimitettiin sen vihkipiispaksi sekä Oescuksen titulaaripiispaksi 8. kesäkuuta 1982. Piispaksi konsekroinnin suoritti 1. lokakuuta Joseph Marie Anthony Cordeiro, jota avustivat Emanuele Gerada ja John Joseph.


title: Anthony Theodore Lobo

text: Lobo sai 28. toukokuuta 1993 nimityksen Islamabad-Rawalpindin piispaksi, jona hän toimi, kunnes erosi tehtävistään 18. helmikuuta 2010.


title: Robert Earnshaw

text: Robert Earnshaw (s. 6. huhtikuuta 1981, Mufulira, Sambia) on walesiläinen jalkapalloilija, pelipaikaltaan hyökkääjä. Hän pelasi useita vuosia Cardiff Cityssä ja edusti myös muun muassa West Bromwich Albionia, Norwich Cityä, Derby Countya ja Nottingham Forestia. Earnshaw on historian ainoa pelaaja, joka on tehnyt hattutempun eli kolme maalia yhdessä ottelussa Englannin Valioliigassa, English Football Leaguen jokaisella sarjatasolla, FA Cupissa, Englannin Liigacupissa sekä kansainvälisellä tasolla.


title: Robert Earnshaw

text: Sambiassa englantilaiselle David Earnshawille ja hänen sambialaiselle vaimolleen Ritalle syntynyt Robert asui Sambiassa viisivuotiaaksi, jonka jälkeen perhe muutti isän töiden perässä Malawiin. Vuonna 1990, Davidin kuoltua he muuttivat pieneen walesiläiseen Bedwasin kaupunkiin.


title: Robert Earnshaw

text: 16-vuotiaana Earnshaw liittyi Walesin suurseuran Cardiff Cityn junioriakatemiaan. Hänen ammattilaisuransa alkoi Cardiffissa vuotta myöhemmin, ja onnistui tekemään tasoitusmaalin uransa avausottelussa Hartlepool Unitedia vastaan. Vuonna 2002 hän onnistui maalinteossa myös uransa ensimmäisessä A-maaottelussa, tehden voittomaalin Millennium Stadiumilla Saksaa vastaan. West Bromwich Albion hankki Earnshawin kesällä 2004 itselleen kolmella miljoonalla punnalla.


title: Robert Earnshaw

text: Kierrettyään useissa brittiseuroissa, Earnshaw palasi heinäkuussa 2011 takaisin Cardiff Cityyn, jatkosopimusneuvotteluiden kariuduttua Nottingham Forestin kanssa. Earnshawin yhteenlaskettu siirtosummansa vuodesta 2004 lähtien on ollut 12,6 miljoonaa puntaa, joista suurin osuus on Derby Countyn kesällä 2007 maksamat 3,5 miljoonaa puntaa.


title: Robert Earnshaw

text: Earnshaw pelasi Walesin maajoukkueessa 58 ottelua ja teki niissä 16 maalia vuosina 2002–2011.


title: Egidio Caporello

text: Egidio Caporello (s. 8. kesäkuuta 1931 Padova) on italialainen roomalaiskatolinen piispa. Hän toimi Mantovan piispana vuosina 1986–2007. Hänet konsekroi 19. syyskuuta 1982 piispaksi Anastasio Alberto Ballestrero, jota avustivat Filippo Franceschi ja Girolamo Bartolomeo Bortignon. Caporello jäi eläkkeelle 13. heinäkuuta 2007.


title: Roberto Busti

text: Roberto Busti (s. 22. marraskuuta 1940) on italialainen roomalaiskatolinen piispa. Hänet vihki papiksi Milanon arkkihiippakuntaan Giovanni Umberto Colombo 27. kesäkuuta 1964. Hänet nimitettiin Mantovan hiippakunnan piispaksi 13. heinäkuuta 2007, ja piispaksi konsekroinnin suoritti 22. syyskuuta Dionigi Tettamanzi, jota avustivat Attilio Nicora ja Egidio Caporello. Busti asetettiin virkaansa 7. lokakuuta.


title: Molossian tasavalta

text: Molossian tasavalta () on Nevadan osavaltiossa Yhdysvalloissa sijaitseva mikrovaltio. Nimi Molossia on johdettu espanjankielisestä pientä kivistä kukkulaa tarkoittavasta sanasta "morro". Mikrovaltio käsittää 2,5 hehtaarin kokoinen maa-alueen, jolla sijaitsevat Baughin perheen asunto sekä useita Molossian tasavaltaan liittyviä rakennelmia kuten sotamuistomerkki, tuulivoimala ja tulliasema.


title: Molossian tasavalta

text: Idea Molossian tasavallan perustamiseksi keksittiin jo vuonna 1977, jolloin Baugh yhdessä ystävänsä kanssa perusti Vuldensteinin suurtasavallan. Baugh'n ystävän vetäytyessä mikrovaltiotoiminnasta hän perusti Vuldensteinin raunioille Molossia-nimisen mikrovaltion. Molossia on suvereeni, itsenäinen kansallisvaltio, jota ympäröi Yhdysvallat.


title: Molossian tasavalta

text: Molossiassa käyvät turistit saavat vierailla maassa vain 45 minuuttia kerrallaan ja tarvitsevat passin maahanpääsyä varten. Molossia väittää olevansa sodassa Saksan demokraattisen tasavallan kanssa vuodesta 1983 lähtien.


title: Molossian tasavalta

text: Molossian tasavalta esiintyi That Guy with the Glasses -verkkosivuston tuottamassa elokuvassa "Kickassia".


title: Titanicin orkesteri

text: Matkustajalaiva RMS Titanicilla oli kahdeksanhenkinen orkesteri, jota johti viulisti Wallace Henry Hartley. Titanicin törmättyä jäävuoreen neitsytmatkallaan 15. huhtikuuta vastaisena yönä 1912 orkesteri soitti matkustajille rauhoittavaa musiikkia laivan venekannella pelastustöiden aikana, pelastuneiden kertomusten mukaan aivan aluksen lopulliseen uppoamiseen asti. Loppuun asti soittaneesta orkesterista tuli keskeinen osa Titanicin legendaa. Yksikään orkesterin jäsenistä ei selvinnyt hengissä.


title: Titanicin orkesteri

text: Orkesterin ja "Titanicin" viimeiset hetket ovat alusta alkaen olleet kiistanalaisia. Osa eloonjääneistä muistaa kuulleensa orkesterin viimeisenä kappaleena virren ”Nearer, My God, to Thee” (”Käyn kohti sinua, oi Herrani”). Hartleyn hautajaisiin Colnessa osallistui 40 000 ihmistä, ja viimeisenä virtenä soitettiin juuri ”Nearer, My God, to Thee”, mistä legenda lienee saanut alkunsa. Hartleyn ystävät kertoivat myöhemmin, että se tai ”O God, Our Help in Ages Past” olisi virsi, jonka Hartley olisi valinnut mikäli hän joutuisi uppoavalle laivalle. Tätä on kuitenkin epäilty, sillä soittajat jatkoivat työtään viime hetkeen estääkseen paniikin syntymisen ja hautajaisvirsi olisi vaikuttanut täsmälleen päinvastoin.


title: Titanicin orkesteri

text: ”Nearer, My God, to Thee” tunnetaan nykyään myös ”Titanic-hymnin” nimellä ja sitä esitetään Englannissa kahdellakin täysin eri sävelellä, minkä lisäksi Yhdysvalloissa (kuten myös Saksassa ja Suomessakin) käytetään kolmatta näistä täysin poikkeavaa eli Lowell Masonin unohtumattomaksi kutsuttua säveltä. Tällä sävelmällä virsi soi myös saksalaisessa elokuvassa "Titanic" (1943). Orkesteri koostui kahdesta normaalisti täysin erillään soittaneesta yhtyeestä (jousikvintetti ja pariisilaistrio) ja soitti ensi kerran yhdessä, joten musiikin täytyi olla jotain sellaista, jonka jokainen soittaja osasi ulkoa ja pystyi soittamaan ilman nuotteja.


title: Titanicin orkesteri

text: Tätä edellytystä ei edellä mainittu virsisävelmä täyttänyt, sillä se oli englantilaisille soittajille täysin vieras.


title: Titanicin orkesteri

text: Walter Lordin kirjassa "Titanicin kohtalonyö" (1955) uppoamisen kuvaus perustuu pääosin laivalla loppuun saakka olleen sähköttäjä Harold Briden kertomukseen, jossa hän kertoo orkesterin soittaneen viimeisenä kappaleena ”Syksy”-nimisen suositun kappaleen; kyseessä oli tällä kutsumanimellä tunnettu suosittu muoti-iskelmä, jota soitettiin kahviloissa, luistinradoilla ja vastaavissa paikoissa ja jonka jokseenkin jokainen tuon ajan ihminen tunsi. Lordin arvelun mukaan kysessä oli ”Syysunelmia”-valssi (”Songe d'Automne”). On siis mahdollista, että juuri tuo hilpeän pulppuileva valssi oli viimeisenä Titanicilla soitettu sävelmä, koska sen jokainen orkesterin jäsen osasi soittaa.


title: Titanicin orkesteri

text: Vuonna 1997 valmistuneessa James Cameronin elokuvassa "Titanic" Hartleyn johtama orkesteri soittaa perinteisen mielikuvan mukaisesti viimeisenä kappaleena ”Nearer, My God, to Theen”.


title: Titanicin orkesteri

text: Walter Lord kirjoitti aiheesta vuonna 1985 toisen selventävän osan "The Night Lives on", jossa hän kävi läpi tapahtumien kulun ja ajoittain ruoti myyttejä. Hän kertoi myös vaietun tosiasian: kun soittajien sankaruutta julkisuudessa ylistettiin, samaan aikaan heidät palkannut musiikkitoimisto velkoi heidän omaisiltaan noin kuudentoista shillingin suuruista saatavaa yhtiön nappien ja lyyramerkkien ompelusta virkapukuihin. Varustamo, musiikkitoimisto ja vakuutusyhtiö lähettelivät kuukausien ajan tätä asiaa toinen toisilleen, kunnes lopulta uhreja auttamaan perustettu Titanicin avustusrahasto otti korvaukset vastuulleen ja maksoi myös musiikkitoimistolle heidän saamisensa. Soittajien saamatta olleita palkkoja ei maksettu, vaan pesti katkesi aluksen upotessa ja palkat jäivät ikuisiksi ajoiksi maksamatta.


title: Titanicin orkesteri

text: Muutamien puntien säästön vuoksi soittajat eivät olleet miehistöä vaan heidät oli merkitty toisen luokan matkustajiksi ja nimellinen lipunhinta vähennettiin heidän palkastaan. Asian takana oli musiikkitoimisto, joka oli luvannut varustamolle ”parempaa musiikkia halvemmalla”: soittajat olivat sen eikä varustamon palveluksessa ja heille maksettiin alle puolet aiemmasta. Valinnan varaa ei tosin ollut, sillä pääjohtaja J. Bruce Ismay suhtautui kylmäkiskoisesti soittajien valituksiin.


title: Gălăbovo

text: Gălăbovo () on kaupunki Stara Zagoran alueella eteläisen Bulgarian keskiosassa. Asukkaita kaupungissa on 8 425, joista naisia on 4 177 ja miehiä 4 248 (31.12.2010).


title: Gălăbovo

text: Balkanin suurin energiantuotantolaitos Maritsa Iztok sijaitsee Gălăbovon kunnan alueella.


title: Stig H. Johansson

text: Stig Henry Johansson (s. 26. heinäkuuta 1945, Hudiksvall) on ruotsalainen ravivalmentaja ja entinen raviohjastaja. Hän on yksi maailman kaikkien aikojen menestyneimmistä raviurheilijoista. Ohjastajanurallaan hän voitti yhteensä 6 221 starttia. Johanssonin ohjastamat ja valmentamat hevoset ovat palkintorahoina ansainneet yli 80 miljoonaa euroa. Vuonna 2011 hänen tallinsa hevoset saavuttivat yhteensä 178 voittoa.


title: Stig H. Johansson

text: Johansson aloitti uransa ohjastajana vuonna 1963. Vuonna 1968 hän sai ammattivalmentajalisenssin ja perusti oman tallin Solvallan raviradalle Tukholmaan, jossa hän valmentaa edelleen. Viimeisen voittonsa Johansson ajoi joulukuussa 2005. Hän oli aikaisemmin samana päivänä ilmoittanut jättävänsä ohjastustehtävät ja keskittyvänsä jatkossa pelkästään valmentamiseen.


title: Stig H. Johansson

text: Euroopan merkittävimmistä ravikilpailuista Johansson on voittanut Elitloppetin kuusi kertaa, Lotteria-ajon neljä kertaa ja Prix d'Ameriquen kerran. Ruotsin Derbyn hänen hevosensa ovat voittaneet kuusi kertaa ja Kriteriumin neljästi. Ruotsin lisäksi Johanssonin hevoset ovat saavuttaneet suurkilpailuvoittoja kaikissa merkittävissä ravimaissa. Euroopan raviliiton UET:n suurimman ikäluokkakilpailun UET Grand Prix'n hän on voittanut neljällä eri hevosella. Yhdysvalloissa Johansson on voittanut muun muassa Breeders Crownin kaksi kertaa. Suomalaisista suurkilpailuista Johanssonin hevoset ovat valloittaneet Killerin Eliitin, Suur-Hollola-ajon sekä Finlandia-ajon.


title: Stig H. Johansson

text: Tunnetuimpia Johanssonin valmentamista hevosista ovat olleet vuoden 1993 Prix d'Amerique -voittaja Queen L ja maailmanennätyshevonen Victory Tilly. Johansson itse pitää parhaana hevosenaan juuri Victory Tillyä, jolla hän ajoi maailmanennätyksen 08,9a vuonna 2002 Meadowlandsin radalla Yhdysvalloissa. Suomalaishevosia Johanssonin valmennuksena on ollut vuosien saatossa useita kymmeniä, nimekkäimpänä Passionate Kemp.


title: Stig H. Johansson

text: Ruotsin posti on julkaissut Stig H. Johanssonista ja Victory Tillystä postimerkin. Vuonna 2005 hän esiintyi cameoroolissa Kjell Sundvallin ohjaamassa komediassa "Elämä on i-ha-haa".


title: Stig H. Johansson

text:
Elitloppet
 Elite-Rennen


title: Wapusk Trail

text: Wapusk Trail (myös Fort Severn Winter Road, ) on talvitie Kanadassa Hudsoninlahden etelärannalla. Joka vuosi avattava talvitie johtaa Manitobassa sijaitsevasta Gillamin kaupungista Shamattawan kautta Ontarion puolelle Fort Severnin ja Peawanuckin intiaanireservaatteihin. Tien rakentaminen aloitetaan tavallisesti tammikuussa, ja se on avoinna koko matkaltaan vain muutamien viikkojen ajan maaliskuuhun saakka. Tien pituus on 752 kilometriä, ja se on maailman pisin talvitie.


title: Wapusk Trail

text: Wapusk Trail on sen varrella sijaitsevien kylien ainoa maayhteys muuhun Kanadaan. Shamattawan, Fort Severnin ja Peawanuckin asutuskeskusten tarvikehuolto kulkee pääosin talvitien kautta. Talvitietä pitkin kuljetetaan mm. rakennustarvikkeita, polttoainetta sekä säilykkeitä. Normaalisti talven aikana tiellä liikennöi Fort Severniin saakka 30–40 kaupallisen liikenteen ajoneuvoa.


title: Wapusk Trail

text: Tie rakennetaan pääasiassa muskeg-soiden päälle ja järvien jäälle. Rakennustyöt voidaan aloittaa vasta myöhään talvella, jotta routa ja jää kestävät tien rakennuksessa tarvittavan kaluston sekä kuorma- ja rekka-autot. Tie on huonokuntoinen, ja vaikka sillä on leveyttä enimmillään 12 metriä, tuuli kinostaa usein lunta tieuralle niin paljon, että liikenne joudutaan keskeyttämään. Pahiten kinostumisen aiheuttamista ongelmista kärsii 90 kilometrin pituinen osuus Fort Severnistä länteen, sillä se johtaa poikittain vallitseviin tuulensuuntin nähden. Olosuhteista riippuen matka Fort Severnistä Gillamiin kestää 12–17 tuntia. Talveksi 2010–2011 Ontarion Ministry of Northern Development and Mines budjetoi provinssin rajan ja Fort Severnin välistä osuutta varten 311 220 dollaria, ja Fort Severnin ja Peawanuckin välistä osuutta varten 266 000 dollaria.


title: Junzō Yoshimura

text: Junzō Yoshimura (, 1908 Tokio – 11. huhtikuuta 1997) oli japanilainen arkkitehti.


title: Junzō Yoshimura

text: Yoshimura opiskeli Tokion taideyliopistossa, josta hän valmistui vuonna 1931. Sen jälkeen hän työskenteli kymmenen vuoden ajan tšekkiläis-amerikkalaisen, Japaniin muuttaneen arkkitehdin Antonín Raymondin toimistossa kunnes perusti oman toimistonsa vuonna 1941. Hänen tärkeimpiin töihinsä kuuluvat esimerkiksi Karuizawan kesähuvila (1962), Tokion keisarillinen palatsi (1968), New Yorkin Japan House (1971), Naran kansallismuseo (1973) ja Aichin prefektuurin taideyliopiston kampus (1974). Yoshimuran arkkitehtuurin erityispiirteet nousevat esiin hänen suunnittelemissaan asuinrakennuksissa, joissa asukkaiden tarpeet on asetettu etusijalle. Näissä rakennuksissa Yoshimura käytti perinteisiä materiaaleja ja loi intiimejä, matalia tiloja.


title: Junzō Yoshimura

text: Yoshimura toimi Tokion taideyliopiston opettajana vuodesta 1945 ja professorina vuodesta 1962 lähtien.


title: Mister Pleasant

text: ”Mister Pleasant” (myös muotoa ”Mr. Pleasant” käytetään) on Ray Daviesin kirjoittama ja The Kinks -yhtyeen esittämä kappale vuodelta 1967. Se julkaistiin singlenä Yhdysvalloissa sekä Manner-Euroopassa, mutta ei yhtyeen kotimaassa Britanniassa.


title: Mister Pleasant

text: Kappale ei sisälly millekään yhtyeen studioalbumille.


title: Mister Pleasant

text: ”Mister Pleasant” äänitettiin Pye Studiosin kakkosstudiossa Lontoossa todennäköisesti helmi–maaliskuussa 1967. Äänitykseen osallistuivat The Kinksin jäsenten lisäksi sessiomuusikon ominaisuudessa pasunisti John Beechman sekä pianisti Nicky Hopkins. Äänittäjinä toimivat Alan MacKenzie ja Alan O’Duffy. Kappaleen tuotti Shel Talmy.


title: Mister Pleasant

text: Manner-Euroopassa singlen ”Mister Pleasant”/”This Is Where I Belong” julkaisi Pye Records 21. huhtikuuta 1967. Britanniassa singleä ei julkaistu lukuun ottamatta Alankomaihin suunnattua export-painosta. Alankomaissa ”Mister Pleasant” muodostui suureksi hitiksi, sillä se nousi listasijalle kaksi pysyen listalla kaikkiaan yksitoista viikkoa. Pääsyn ykköseksi esti Manfred Mann -yhtyeen kappale ”Ha! Ha! Said the Clown”. Belgiassa kappale ylsi kolmanneksi ja Länsi-Saksassa 12:nneksi.


title: Mister Pleasant

text: Yhdysvalloissa ”Mister Pleasantin” julkaisi Reprise Records B-puolenaan ”Harry Rag”. Single saavutti Billboard Hot 100 -listalla sijan 80 ollen yhtyeen viimeinen kyseiselle listalle noussut kappale ennen vuotta 1969. Cashboxin listalla se nousi 64:nneksi ja Record Worldin vastaavalla 79:nneksi.


title: Mister Pleasant

text: Kappaletta ei julkaistu millään yhtyeen studioalbumilla. Se on kuitenkin ilmestynyt lukuisilla kokoelma-albumeilla, joista ensimmäinen oli vuonna 1972 Yhdysvalloissa ilmestynyt "The Kink Kronikles". Britanniassa ”Mister Pleasant” julkaistiin albumilla ensimmäisen kerran vuonna 1977, kyseinen levy oli "The File Series – The Kinks".


title: Mister Pleasant

text:
Toukokuussa 1967 Ranskassa julkaistiin "Mister Pleasant" -niminen EP-levy, joka sisälsi kappaleet ”Mister Pleasant”, ”This Is Where I Belong”, ”Two Sisters” ja ”Village Green”.A-puoli
B-puoli


title: Mister Pleasant

text:
A-puoli
B-puoli


title: Torpedo (täsmennyssivu)

text: Torpedo voi tarkoittaa muun muassa seuraavaa:


title: Eino Grön laulaa tangoja

text: Eino Grön laulaa tangoja on suomalaisen Eino Grönin kokoelma-albumi vuodelta 1967.


title: Romanttinen Eino Grön

text: Romanttinen Eino Grön on suomalaisen Eino Grönin kokoelma-albumi vuodelta 1974.


title: Merellä ja kotisatamassa

text: Merellä ja kotisatamassa on suomalaisen Eino Grönin studioalbumi vuodelta 1983.


title: Meidän tangomme

text: Meidän tangomme on suomalaisen Eino Grönin kokoelma-albumi vuodelta 1981.


title: Färsaarten kirjallisuuspalkinto

text: Färsaarten kirjallisuuspalkinto () jaetaan vuosittain Färsaarilla kolmelle kirjailijalle. Palkinto on nimetty Mads Andreas Jacobsenin (1891–1944) mukaan.


title: Färsaarten kirjallisuuspalkinto

text: Palkinnon on vuodesta 1958 myöntänyt Tórshavnarin kunta. Se jaetaan kolmessa sarjassa, kaunokirjallisuus, tietokirjallisuus ja muut kulttuuriteokset.


title: Färsaarten kirjallisuuspalkinto

text: Palkinnon saannin edellytys on, että teos on kirjoitettu fääriksi. Jos se on kirjoitettu muulla kielellä, se on oltava käännetty fäärin kielelle.


title: Färsaarten kirjallisuuspalkinto

text: Ennen vuotta 1969 on palkittu seuraavat:


title: Kolme etsivää ja kiljuva kello

text: Kolme etsivää ja kiljuva kello on Robert Arthurin 1965 kirjoittama Kolme etsivää-sarjan seitsemäs romaani. Sen suomensi Risto Toivonen ja suomessa kustansi Gummerus. Suomessa kirjan ensimmäinen painos julkaistiin 1974. Viimeisin Suomessa julkaistu versio on kolmas painos ,joka julkaistiin 2012.


title: Kolme etsivää ja kiljuva kello

text:
Jupiter "Jupe" Jones kytkee löytämänsä sähköherätyskellon pistorasiaan ja se alkaa kiljua kammottavasti. Saatuaan tavaravarikolla olleet romut järjestettyä Bobin ja Peten hän alkaa tutkia kelloa. Sen pohjasta löytyy käsin kirjoitettu lappu, jossa lukee:
Etsivät alkavat selvittää arvoitusta, mutta eivät pääse puusta pitkään. Seuraavana päivänä Jupiter löytää kellon pohjasta tekstin: "A Felix". Hän päättelee hänen olevan kelloseppä, joka asensi laitteen, jolla kellon saa kiljumaan. Jupiter etsii A. Felixin puhelinluettelosta ja etsivät lähtevät Rolls-Roycella hänen puheilleen. Siellä Jupiter saa puristettua kellosepältä kiljuvan kellon toimeksiantajan nimen ja puhelinnumeron. Jupiter soittaa A. Clockille esiintyen puhelinlaitoksen virkailijana ja saa tietoonsa myös osoitteen. Etsivät lähtevät A. Clockin puheille. Siellä he pääsevät sisälle taloon, jossa asuu 17-vuotias Harry ja hänen äitinsä. Harry estää äitiään kertomasta tietoja, mutta etsivät pääsevät sisälle. He näyttävät kellon kiljunnan ja Harry tunnistaa kellon oitis. Harry vie heidät "kiljuvien kellojen huoneeseen", huoneeseen, joka on täynnä samanlaisia kiljuvia kelloja. Harry kertaa kellon historiaa ja laittaa muut kellot huutamaan. Talon omistaja herra Jeeters saapui vihaisena paikalle ja etsivät poistuvat. Juuri etsivien noustessa autoon Harry juoksee heidät kiinni ja kertoo kellon tarinan. Talon omistaja herra Hadley työskenteli ennen radiokuunnelmien kiljujana. Hän kiljui kauhukuunnelmien huudot. Kun televisio yleistyi, Hadleyn työt loppuivat ja hän alkoi keräillä kelloja ja muuttaa ne kiljuviksi. Hän täytti niillä kokonaisen huoneen, jota alettiin kutsua "kiljuvien kellojen huoneeksi". Harryn isä myi henkivakuutuksia alueella ja kävi monien kodissa. Häntä epäillään ja hänet vangitaan.


title: Kolme etsivää ja kiljuva kello

text: Pojat etsivät muita vihjeitä viestissä olleilta Imogenelta, Geraldalta ja Marthalta. Harry ja Bob ovat yksi partio. He saavat vihjeen, mutta heitä aletaan ajaa takaa. Heidät pidätetään ylinopeudesta ja poliisiaseman edessä kello varastetaan. Jupiter ja Pete saavat kaksi vihjettä ja pääsevät tavaravarikolle. Vihjeitä metsästäessään he törmäävät kuitenkin Carlosiin ja Geraldiin, jotka yrittävät ryöstää vihjeet heiltä. Seuraavana päivänä Bob työskentelee kirjastolla ja etsii ratkaisua vihjeisiin. Samana iltana pojat kokoontuvat ja saavat ensimmäisen vihjeen ratkaistua Bobin avulla. Yöllä Jupiter ei saa unta ja herää. Hän palaa päämajalle ratkaisemaan vihjettä. Saatuaan toisen vihjeen ratkaistua Jupe yllätetään ulkona. Ranskalainen herrasmiesvaras Hugenay ehdottaa yhteistyötä Jupen kanssa maalausten saamiseksi ja lupaa vastineeksi todistaa Harryn isän syyttömäksi. Samana iltana pyöräillessään kotiin Bob kaapataan. Kyydissä on vihjeitä metsästävät Carlos, Gerald ja johtajansa herra Jeeters sekä heidän kaappaamansa Harry.


title: Kolme etsivää ja kiljuva kello

text: Bob pakotetaan soittamaan Jupelle. Hän kertoo olevansa pulassa ja toteaa, että poliiseja ei saa hälyttää. Jupen pitäisi kuitenkin tulla vihjeiden kanssa tavaravarikon portille. Jupiter ja Hugenay sopivat, että Jupe tottelee Jeetersiä ja Hugenay seuraa heitä ja ottaa ohjat käsiinsä. Matkalla Hugenayn auto huomataan ja hänet karistetaan kannoilta. Jupiter menettää toivonsa, mutta kidnappaajien päämajaan alkaa yhtäkkiä tunkeutua poliiseja Hugenayn johdolla ja jengi pidätetään. Hugenay palaa Harryn kodille etsimään tauluja. He siirtävät huonekalut pois ja alkavat purkaa keittiötä. Mitään ei kuitenkaan huolellisista tutkimuksista huolimatta löydy. Jupiter tajuaa kätköpaikan ja laittaa kellon kiljumaan niin kovaa, että peilin lasi hajoaa. Sen takaa paljastuu kolme varastettua maalausta.


title: Kolme etsivää ja kiljuva kello

text: Juuri kun Hugenay miehineen on poistamassa, sisään alkaa virrata oikeita poliiseja poliisipäällikkö Reynoldsin johdolla. He yrittävät pidättää Hugenayn eri syytteiden nojalla. Poliisit syyttävät Hugenayta kidnappauksesta, mutta Jupe todistaa teorian vääräksi. He syyttävät Hugenayn miehiä myös poliiseiksi pukeutumisesta, mutta heidän puvuissaan on eri piirikunnan merkki ja Hugenay pääsee lähtemään. Lopuksi taulut palautetaan ja Jeetersin jengi vangitaan. Harryn isä vapautetaan ja kuulusteluissa selviää, että herra Hadley (entinen A. Clock) varasti maalaukset ja piilotti ne keittiön korkkimaton alle, jotta Harryn isä pidätettäisiin hänen sijastaan. Hän pakeni Etelä-Amerikkaan poliisia ja Jeetersin painostusta. Myöhemmin hän tunnusti katuvansa, muttei koskaan päässyt todistamaan mitään, koska kuoli viidakossa tautiin.


title: Tangon kotimaa

text: Tangon kotimaa on suomalaisen Eino Grönin studioalbumi vuodelta 1984.


title: Pöytyän Urheilijat

text: Pöytyän Urheilijat on pöytyäläinen urheiluseura. Seura on perustettu vuonna 1945 ja se on koko historiansa ajan toiminut yleisseurana. Nykyisin seuran lajivalikoimaan kuuluvat pesäpallo, salibandy, yleisurheilu ja hiihto. Pesäpallotoiminnasta vastaa vuonna 1955 seuran alajaostoksi perustettu Loukonkulman Lukko. Pesäpallon puolella Pöytyän Urheilijat pelaa miesten toiseksi korkeimmalla sarjatasolla Ykköspesiksessä.


title: Leppävirran Viri

text: Leppävirran Viri (lyhenne LeVi) on leppävirtalainen urheiluseura, joka on perustettu vuonna 1937. Seura panostaa erityisesti nuorten urheiluun ja toimii yleisseurana. LeVi:n lajivalikoimissa ovat nykyisin omina jaostoinaan yleisurheilu, lentopallo, pesäpallo, hiihto, ampumahiihto ja mäkihyppy sekä yhteisen jaoston piirissä uinti, triathlon ja luistelu.


title: Kiimingin Urheilijat

text: Kiimingin Urheilijat (lyhenne KiimU) on Kiimingin kunnan alueella toimiva urheiluseura. Sen toiminta alkoi vuonna 1938 nimellä Vesaisen Pojat. Nykyinen nimi on otettu käyttöön vuonna 1993. Jäseniä KiimU:n riveissä on noin 1 700. KiimU:n lajivalikoimaan kuuluvat tällä hetkellä hiihto, lentopallo, pesäpallo, suunnistus, voimailu ja yleisurheilu.


title: Amstel Gold Race 2012

text: Amstel Gold Race 2012 oli järjestyksessään 47. maantiepyöräilyn Amstel Gold Race -kilpailu. Se käytiin 260,4 kilometrin reitillä Maastrichtistä Valkenburgiin 15. huhtikuuta 2012.


title: Amstel Gold Race 2012

text: Enrico Gasparotto voitti kilpailun kukistettuaan loppukirissä Jelle Vanendertin ja Peter Saganin. He olivat tavoittaneet irtiotossa olleen Óscar Freiren kilpailun viime hetkillä.


title: Amstel Gold Race 2012

text:
Lähde: Cyclingnews
Kilpailussa olivat mukana seuraavat 24 joukkuetta:


title: Järvenpään Palo

text: Järvenpään Palo (virallinen nimi Järvenpään Palon Suunnistajat) on järvenpääläinen suunnistusseura. Seura on perustettu vuonna 1914 ja se oli aiemmin urheilun yleisseura. Nykyisin sen toiminta keskittyy pelkästään suunnistukseen. Parhaana saavutuksena seuralla on Jukolan viestin voitto vuodelta 1978. Nykyisin seura panostaa pääasiassa harrastetoimintaan. Toiminta yleisurheilussa päättyi kun Järvenpään Palon yleisurheilijat ja Tuusulanjärven Urheilijat liittyivät yhteen ja perustivat Keski-Uudenmaan Yleisurheilu ry:n vuonna 2010. Pesäpallojaos lopetti toimintansa kun Järvenpäähän perustettiin pesäpallon erikoisseura Kinnarin Pesis. Palo pelasi pesäpalloa ykkössarjassa vuosina 1986-1988.


title: Oiva Polari

text: Oiva Olavi Nikolai Polari (alun perin "Pollari"; 23. lokakuuta 1912 Seinäjoki – 24. maaliskuuta 1996 Seinäjoki) oli eteläpohjalainen taidemaalari ja kuvataiteilija.


title: Oiva Polari

text: Polarin vanhemmat olivat amerikansiirtolaisia, jotka palasivat Suomeen vuonna 1910. He siirrättivät Ylistarosta kodikseen kaksikerroksisen pohjalaistalon, joka yhä tunnetaan Pollarin talona Seinäjoen Keskus- ja Koulukadun kulmassa. Vanhemmat alkoivat pitää talossa matkustajakotia. Sen lisäksi isä-Pollarilla oli piharakennuksessa pieni limonaditehdas. Oiva oli perheen viidestä lapsesta toiseksi vanhin. Taloudellisten vaikeuksien edessä perheen isä lähti ajalle tyypilliseen tapaan ansiotöihin Kanadaan vuonna 1928 palaamatta takaisin. Liiketoimintaa Seinäjoella jatkoi perheen äiti.


title: Oiva Polari

text: Polari aloitti 1933 opiskelun Suomen Taideyhdistyksen piirustuskoulussa Helsingissä opettajinaan Uuno Alanko ja Werner Åström. Perheen heikko taloustilanne pakotti hänet kuitenkin keskeyttämään opintonsa jo vuoden jälkeen, palaamaan Seinäjoelle ja keskittymään itseopiskeluun.


title: Oiva Polari

text: Ensimmäisen yksityisnäyttelynsä Oiva Polari piti 1937 Seinäjoella. Näyttelyssä oli esillä 13 työtä: asetelmia, mystisiä ja symbolistisia fantasiamaalauksia, hiilipiirroksia ja lakeusmaisemia.


title: Oiva Polari

text: Sotien jälkeen Polarin tyyli pyrki luonnonmukaisuutta tavoittelevaan realismiin. Hän teki maalausmatkoja Lappiin yhdessä Nándor Mikolan ja Kaarlo Lamminheimon kanssa. Vähitellen hänen ilmaisunsa alkoi pelkistyä sekä sommittelultaan että värinkäytöltään. Taiteilijan itsensä nimeämä ruskea ja harmaa kausi väistyi, ja töihin alkoi ilmestyä puhtaita perusvärejä, erityisesti sinistä. Maalauksiin tuli myös kubistisia piirteitä paksuine kulmikkaine ääriviivoineen.


title: Oiva Polari

text: Polari kokeili myös abstraktia maalausta ja kuvanveistoa ja teki kunkin ajan yhteiskunnalliseen tilanteeseen kantaa ottavia ja elämänkatsomuksellisia teoksia, mutta varsinaiseksi tavaramerkiksi hänelle muodostuivat etenkin myöhäiskaudella raikkaan sinisävyiset, pelkistetyin vedoin tyylitellyt eteläpohjalaiset lakeusmaisemat.


title: Oiva Polari

text: Taiteilijan työn ohella Oiva Polari toimi kuvaamataidon opettajana Seinäjoen Lyseossa 1949–50 ja 1952–53 ja Seinäjoen seudun yhteiskoulussa 1956 sekä pisimpään Ilmajoen yhteiskoulussa ja lukiossa 1947–1975.


title: Oiva Polari

text: Polari tunnettiin myös inspiroivana puhujana ja keskustelijana sekä taitavana sanomalehtikirjoittajana. 1980-luvun eläkepäivinä hän kirjoitti omaa Merkintöjä-kolumnia Vaasa-lehteen, sitten vuodesta 1985 lähtien Näin sanoen -palstaa Ilkkaan. Kolumneihin liittyi yleensä myös Polarin tekemä piirros.


title: Oiva Polari

text: Oiva Polari perusti Seinäjoen taiteilijaseuran vuonna 1961 ja toimi yhdistyksen puheenjohtajana vuoteen 1983 saakka, jonka jälkeen hänet kutsuttiin yhdistyksen kunniajäseneksi ja myöhemmin kunniapuheenjohtajaksi. Kunnianosoituksena Polarille Seinäjoen lasten taidekoulu on nimetty taidekoulu Oivaksi.


title: Oiva Polari

text: Oiva Polarin vuonna 1943 syntynyt tytär on kuvataiteilija Tarja Polari.


title: Mikroliikunta

text: Mikroliikunta on pienimuotoista, yleensä paikallaan tapahtuvaa liikehdintää. Tyypillistä mikroliikuntaa on esimerkiksi jalan heilutteleminen istuessa, tuolilla vääntelehtiminen, sormien naputtaminen pöytää vasten tai jonkin esineen näprääminen.


title: Mikroliikunta

text: Liikehdintä voi johtua hermostuneisuudesta, ikävystymisestä tai ärsyyntymisestä. Se voi johtua osin geneettisestä taipumuksesta, ja se on usein tiedostamatonta. Joskus se voi olla jonkin hermostollisen tai psykologisen häiriön oire. Mikroliikuntaa voi kutsua pejoratiivisesti myös "sätkimiseksi", tai "nykimiseksi", ja sitä pidetään usein huonona tapana etenkin koulussa.


title: Mikroliikunta

text: Mikroliikunnalla kulutetut kalorit voivat kuitenkin olla merkittävä apu painonhallinnassa. Ahkeralla mikroliikunnalla ihminen voi kuluttaa päivittäin jopa 800 kilokaloria (3350 kJ).


title: Mikroliikunta

text: Mikroliikunta voi parantaa koululaisen oppimistuloksia. Oppilaat, joiden annettiin elehtiä käsillään oppimisen aikana saattavat oppia tehokkaammin kuin liikkumattomat oppilaat.


title: Mikroliikunta

text: Mikroliikunta on eri asia kuin hyötyliikunta, sillä mikroliikunnassa harvoin tehdään mitään hyödyllistä.


title: Alfatar

text: Alfatar () on kaupunki Silistran alueella Bulgarian koillisosassa. Asukkaita kaupungissa on 1 668, joista naisia on 832 ja miehiä 836 (31.12.2010).


title: Ivailovgrad

text: Ivailovgrad () on kaupunki Haskovon alueella Kaakkois-Bulgariassa.


title: Misery (The Beatlesin kappale)

text: ”Misery” on The Beatlesin esittämä kappale, joka julkaistiin yhtyeen esikoisalbumilla "Please Please Me" vuonna 1963. Levyn järjestyksessään toisen raidan kirjoittivat yhteistyössä John Lennon ja Paul McCartney. Se oli myös ensimmäinen Lennon/McCartney-sävellys, jonka levytti The Beatlesin ulkopuolinen jäsen, näyttelijä-laulaja Kenny Lynch.


title: Misery (The Beatlesin kappale)

text: Lennon ja McCartney kirjoittivat kappaleen samoihin aikoihin, kun The Beatles oli yhteisellä kiertueella Helen Shapiron kanssa. He ajattelivat Shapiron tarvitsevan materiaalia tulevalle, Nashvillessa äänitetävälle country-tyyliselle albumilleen, joten he aloittivat laulun työstämisen ennen esiintymistään King’s Hallissa Stoke-on-Trentissa 26. tammikuuta 1963. He jatkoivat sen myöhemmin loppuun McCartneyn perheen kodissa 20 Forthlin Roadilla Liverpoolissa. Shapiron manageri Norrie Paramor kuitenkin torjui laulun, sillä hän piti ”Miseryn” sanoitusta liian alakuloisena jopa country-musiikiksi.


title: Misery (The Beatlesin kappale)

text: Niinpä kappale päätyi niin ikään samalla kiertueella olleen laulaja-näyttelijä Kenny Lynchin esitettäväksi, jolloin hänestä muodostui ensimmäinen Lennon/McCartney-sävellyksen levyttänyt ulkopuolinen esittäjä. Siitä ei muodostunut hittiä. Lynch tulkitsi kappaletta myös yhteisellä kiertueella Beatlesin kanssa – Paul McCartneyn mukaan ”ei erityisen hyvin”.


title: Misery (The Beatlesin kappale)

text: ”Misery” ”herätettiin kuolleista”, kun The Beatles tarvitsi materiaalia esikoisalbumilleen. Yhtyeen versio ”Miserysta” äänitettiin 11. helmikuuta 1963 sessiossa, jossa nauhoitettiin suurin osa "Please Please Me" -albumin kappaleista. ”Misery” oli kyseisen iltapäiväsession viimeisenä äänitetty laulu, ja siitä otettiin kaikkiaan yksitoista ottoa. Nauhurit pyörivät puolinopeudella, jotta pianon päällekkäisäänitys saataisiin myöhemmin mahdolliseksi. Martin lisäsi pianon kappaleeseen 20. helmikuuta sessiossa, johon Beatlesin jäsenet eivät osallistuneet, sillä he olivat samanaikaisesti Lontoossa radiosessiossa, josta he matkustivat Doncasteriin esiintymään. Martin korvasi pianollaan osuudet, jotka George Harrison oli alun perin soittanut kitarallaan. Samassa sessiossa Martin myös lisäsi piano- ja celesta-osuudet kappaleeseen ”Baby It’s You”.


title: Misery (The Beatlesin kappale)

text: Molemmat äänityssessiot suoritettiin Abbey Road Studiosin kakkosstudiossa Lontoossa. Jälkimmäisessä nauhaoperaattorina toimi Geoff Emerick, josta oli tuleva äänittäjä Beatles-levyille. Kappale miksattiin 25. helmikuuta 1963. George Martin teki siitä sekä mono- että stereomiksauksen.


title: Burtassit

text: Burtassit olivat kasaarien ja bulgaarien alueiden välissä asunut kansa. Heidän taustansa ei ole täysin selvä, mutta heidät on ennen yritetty yhdistää muun muassa mordvalaisiin, mišääreihin ja unkarilaisiin. Nykyisin suuri osa pitää heitä suomalaisugrilaisten ja turkkilaisten kansojen sekoituksena, joiden lisäksi heihin oli mahdollisesti sekoittunut myös iranilaisia kansoja.


title: Burtassit

text: Burtasseista löytyy mainintoja islamilaisista ja venäläisistä lähteistä. Islamilaisten aikalaislähteiden mukaan heidän alueensa olivat Volgan varrella bulgaarien ja kasaarien maiden välissä. He maksoivat veroja kasaareille ja pystyivät nostamaan tarvittaessa 10 000:n ratsumiehen armeijan. He sotivat bulgaareja vastaan pohjoisessa ja petsenegejä vastaan idässä saavuttaen kohtalaista menestystä. Ibn Rustan kirjoitusten mukaan burtassit olivat jakaantuneet kahteen luokkaan, joita erotti hautatavat. Toiset polttivat kuolleiden ruumiit toisten haudatessa ne. Toinen ryhmä oli ilmeisesti myös keskittynyt metsiin ja toinen arolle.


title: Burtassit

text: Muyjmal at-Tavarikh kirjoitti burtasseilla olleen kuninkaita, joita kutsuttiin nimellä "T-rw". Ei ole selvää milloin heitä hallitsivat kuninkaat. Heidän hallintojärjestelmänsä tiedetään muuten olleen löyhä. Heidän alueensa jakaantuivat pienempiin alueisiin, joita johtivat yksi tai kaksi vanhinta. Al Mas'ūdī kuvaili burtasseja suureksi turkkilaiseksi kansaksi ja korostaa turkiskaupan merkitystä heille. Venäläisissä lähteissä heidät luokitellaan taas miltei poikkeuksetta yhteen suomalaisugrilaisten kansojen kanssa. Burtassit katosivat islamilaisista lähteistä 900−luvulla. Viimeisin maininta heistä on venäläisessä Ustiugin kronikassa, jossa heidät mainitaan vuonna 1360 osana tataarien johtamaa armeijaa.


title: Pikku-Matti maailmalla

text:
Pikku-Matti maailmalla on Edvin Laineen ohjaama elokuva vuodelta 1947.
Lapsitähti Veli-Matti esittää kaupunkiin karkuteille lähtevää poikaa, joka tutustuu veitsenteroittajaksi ryhtyneeseen taiteilijaan. Äiti löytyy tällä matkalla, kun avuksi tulee kasvattitätiään paennut itkevä tyttö.


title: Pikku-Matti maailmalla

text: Elokuvaa on luonnehdittu paatokselliseksi alkoholin kiroista varoittelevaksi saarnaksi. Sitä rahoitti ja sen hyväksyi Oy Alkoholiliike Ab:n elokuvatoimikunta.


title: Elena (Bulgaria)

text: Elena () on kaupunki Veliko Tărnovon alueella Balkanvuorilla Keski-Bulgariassa. Elenan kunnan alueella asuu 9 635 asukasta (2011). Elena oli kansallisromanttisen Bulgarian renessanssin keskus 1700–1800 luvuilla. Kunnan seutu on tunnettu elenski but nimisestä perinneruuasta.


title: Tuomo Lönnmark

text: Tuomo Lönnmark (s. 14. syyskuuta 1981 Veteli) on suomalainen pesäpalloilija. Hän edusti vuosina 2003-2017 Superpesiksessä pelannutta Vimpelin Vetoa ja lopetti uransa kertaalleen kauden 2017 jälkeen. Lönnmark teki paluun pelikentille kesken kauden 2018, jolloin hän teki sopimuksen Alajärven Ankkureiden kanssa. Lönnmarkin kasvattajaseura on Vetelin Urheilijat.


title: Tuomo Lönnmark

text: Ulkopelissä siepparina ja sisäpelissä etenijänä tai vaihtajana toimiva Lönnmark pelasi Superpesistasolla vuodesta 2004 saakka, Vimpelin joukkueen noustua edellisellä kaudella Ykköspesiksestä. Urallaan Lönnmark on voittanut kaksi Suomen mestaruutta, yhden hopean, ja yhden pronssin.


title: Tuomo Lönnmark

text: Lönnmark kuuluu vuoden 2012 Pesäpallon maailmancupiin lähtevään Suomen joukkueeseen, yhdessä kahdeksan muun Superpesispelaajan kanssa. Turnaus järjestetään Australian Gold Coastilla 8.-12. lokakuuta 2012.


title: Rainer Bollström

text: Rainer Bollström (s. 1963 Mikkeli) on suomalainen iskelmälaulaja. Vuonna 1991 uransa aloittanut Bollström esiintyy nykyään oman Graniitti-yhtyeensä kanssa kotimaisissa tanssipaikoissa ja suomalaisten suosimissa lomakohteissa ulkomailla.


title: Rainer Bollström

text: Bollström on julkaissut yhteensä yhdeksän albumia. Vuonna 2010 ilmestyi hänen 20-vuotisjuhlalevynsä "Paras mies". Rainer Bollström on raviohjastaja Henri Bollströmin isä.


title: Zavet (Bulgaria)

text: Zavet () on kylä ja kunta Razgradin alueella koillis-Bulgariassa. Kunnan pinta-ala on 274 neliökilometriä. Vuonna 2013 kunnassa oli noin 10 200 asukasta ja Zavetin kylässä noin 3000 asukasta.


title: Biker Mice from Mars (albumi)

text: Biker Mice from Mars on vuoden 1993 "Prätkähiiret" televisiosarjan albumi. MCA/Gasoline Alley julkaisi levyn vuonna 1993. Musiikin sävellyksestä vastasi Will Anderson ja laulusta Jeff Scott Soto. Myös sarjaa käsikirjoittaneet Rick Ungar ja Tom Tataranowicz osallistuivat sanoituksien tekemiseen.


title: Generation Å

text: Generation Å on Allekirjoittanut -yhtyeen vuonna 1995 julkaistu studioalbumi. Albumi sisältää muun muassa kappaleet "Leikkikalujäppinen" ja "Ei pysty joraan".


title: Generation Å

text: Albumi oli Suomen virallisella albumilistalla viisi viikkoa, parhaimmillaan sijalla 32.


title: Vapiano

text: Vapiano on saksalainen ravintolaketju, joka tarjoaa italialaista ruokaa. Konsepti on "pizzaa ja pastaa" -baari, jossa ruoka valmistetaan tilauksesta. Vapiano valmistaa tilauksesta myös salaatteja ja jälkiruokia. Vapianolla on A-oikeudet. Ketjulla on 97 ravintolaa ympäri maailmaa, joista 45 sijaitsee Saksassa, jossa konsepti keksittiin vuonna 2002.


title: Vapiano

text: Jokainen asiakas saa käyttöönsä RFID-sirukortin, johon hän lataa laskuaan. Kun asiakas on lopettanut ruokailun, hän maksaa laskunsa tiskille antamalla sirukorttinsa myyjälle. Kaikkien ostosten rekisteröiminen yhdelle kortille nopeuttaa maksutapahtumaa.


title: Vapiano

text: Vapianolla on yksi ravintola Suomessa, Helsingissä osoitteessa Mikonkatu 15.


title: Ihtiman

text: Ihtiman () on kaupunki ja kunta Sofian alueella Länsi-Bulgariassa. Kunnan asukasluku on 17 732 (vuonna 2011). Ihtiman sijaitsee Sredna Gora ja Rilavuorten välisellä ylängöllä.


title: Paysafecard

text: Paysafecard on sähköinen maksujenvälityspalvelu jota käytetään pääasiassa verkkokaupassa. Se perustuu etukäteismaksuun, eli ostettaviin PIN-numeroihin ja niiden syöttämiseen verkkokauppaan. Koodissa on tietty saldo, jonka ostaja on itse valinnut sitä ostaessa. Samaa koodia voi käyttää useamman kerran ja kerralla voi ostaa useamman koodin.


title: Paysafecard

text: Paysafecard toimii Wienistä käsin ja on perustettu vuonna 2000. Järjestelmä toimii monissa maissa.


title: Osallistuva budjetointi

text: Osallistuva budjetointi on demokraattisen keskustelun ja päätöksenteon prosessi. Taustalla on ajatus osallistuvasta demokratiasta, jossa tavalliset ihmiset päättävät, miten kunnan tai valtion käytössä olevia julkisia varoja jaetaan ja käytetään. Osallistuva budjetointi antaa ihmisille mahdollisuuden määritellä, keskustella ja priorisoida julkisia kulutuskohteita. Samalla se antaa ihmisille valtaa tehdä todellisia päätöksiä ja päättää, kuinka rahaa käytetään.


title: Osallistuva budjetointi

text: Ensimmäistä kertaa osallistuvaa budjetointia, jossa asukkailla oli suoraa budjettivaltaa käytettiin Porto Alegren kaupungissa Brasiliassa vuonna 1989. Sen jälkeen osallistuvan budjetoinnin menetelmiä on käytetty ja edelleen kehitetty sadoissa kaupungeissa muun muassa Venezuelassa, Kanadassa, Espanjassa, Ranskassa, Chilessä ja Iso-Britanniassa.


title: Osallistuva budjetointi

text: Keväällä 2012 Sitra kokeili osallistuvan budjetoinnin menetelmiä demokratiahankkeiden kiihdyttämiseen tarkoitetun rahoituksen jakamisessa. Kokeilun jatkona Helsingin kaupunginkirjasto järjesti loppuvuonna 2012 kolmen työpajan sarjan, jossa kirjaston asiakkaat pääsivät päättäämään 100 000 euron kohdentamisesta tulevan keskustakirjaston toiminnan suunnittelua ennakoivista pilottihankkeista.


title: Osallistuva budjetointi

text:
Helsingin kaupunki laati keväällä 2012 selvitystä osallistuvan budjetoinnin toteutusmahdollisuuksista Helsingissä. Selvityksen pohjalta valmisteltiin esitys osallistuvan budjetoinnin kokeilusta. Esityksen perusteella Helsingin Nuorisoasiankeskus Ruuti on toteuttanut Osallistuvan budjetoinnin hankkeen vuonna 2013.
Myös Tampereen Tesomassa on kokeiltu osallistavaa budjetointia.


title: Osallistuva budjetointi

text: Yksi suurimmista osallistuvan budjetoinnin projekteista toteutettiin New Yorkissa lokakuun 2011 ja huhtikuun 2012 aikana. Noin 6000 ihmistä osallistui äänestykseen yhteisöllisesti tuotetuista alueiden kehittämisehdotuksista.


title: Letnitsa

text: Letnitsa () on kaupunki Lovetšin alueella Bulgariassa. Letnitsan kunnan asukasluku on 3 740. Lenitsa sijaitsee aivan Lovetšin alueen koillisnurkassa kolmen muun alueen reunustamana.


title: Cat Fanciers of Finland

text: Cat Fanciers of Finland ry (CFF) on maailman suurimman rotukissarekisterin, yhdysvaltalaisen Cat Fanciers’ Associationin (CFA), suomalainen jäsenjärjestö.


title: Cat Fanciers of Finland

text: Cat Fanciers of Finland ry perustettiin keväällä 2006 ja yhdistysrekisteriin se merkittiin vuonna 2008. Yhdistyksen tavoitteena on kaikkien kissojen hyvinvoinnin edistäminen, rotukissojen kasvattaminen Cat Fanciers’ Associationin hyväksymien standardien mukaisesti, kissanäyttelyiden ja -näytöksien sponsoroiminen sekä urheiluhengen ja ystävyyssuhteiden edistäminen kissaharrastajien keskuudessa.


title: Cat Fanciers of Finland

text: Cat Fanciers of Finland ry hyväksyttiin CFA:n täysivaltaiseksi jäseneksi kesällä 2006 ja alueellisesti se kuuluu CFA:n Region 9 - Europaan.


title: Cat Fanciers of Finland

text: Cat Fanciers of Finland ry:n logon on suunnitellut AD Hanna Säynäjäkangas.


title: Cat Fanciers of Finland

text: Cat Fanciers of Finlandin näkyvintä toimintaa on näyttelyiden järjestäminen. Yhdistys järjestää Suomessa vuosittain seitsemän näyttelyä: maaliskuun toisena viikonloppuna, elokuun kolmantena viikonloppuna ja marraskuun toisena viikonloppuna. Nämä viikonloput on hyväksytty Cat Fanciers of Finlandin perinteisiksi näyttelyviikonlopuiksi. Tilanteen mukaan yhdistys voi myös järjestää muita näyttelyitä.


title: Cat Fanciers of Finland

text: Ensimmäinen CFA-näyttely Suomessa järjestettiin Heinolassa toukokuun alussa 2008. Näyttely oli perinteinen CFA:n kehänäyttely, jossa arvostelemassa oli kuusi kaikkien rotujen tuomaria viikonlopun aikana. Vuoden 2014 loppuun mennessä Cat Fanciers of Finland oli järjestänyt Suomessa 20 kansainvälistä näyttelyä.


title: Cat Fanciers of Finland

text: Cat Fanciers tarjoaa rekisteröintiapua jäsenistölleen.


title: Cat Fanciers of Finland

text: Cat Fanciers of Finland tukee eläinsuojelutyötä Suomessa. Yhdistys on järjestänyt ja antanut lahjoituksia paikallisille eläinsuojeluyhdistyksille, muun muassa Helsingin Eläinsuojeluyhdistykselle, Pirkanmaan Eläinsuojeluyhdistykselle ja riihimäkeläiselle Onnentassut Eläinsuojeluyhdistykselle.


title: Steve Eminger

text: Steve Eminger (s. 31. lokakuuta 1983 Woodbridge, Ontario, Kanada) on kanadalainen uransa päättänyt jääkiekkoilija, joka pelasi puolustajana. Hän on voittanut junioreiden MM-hopeaa Kanadan paidassa 2003.


title: Steve Eminger

text: Fyysisestä pelistään tunnettu Eminger aloitti jääkiekkouransa OHL-joukkue Kitchener Rangersissa vuonna 1999. Hänet varattiin ensimmäisellä kierroksella numerolla 12 Washington Capitalsiin . Hän teki Capitalsin kanssa heti sopimuksen. Hän pelasi NHL-dybyyttinsä heti kauden ensimmäisessä ottelussa. Hän pelasi Capitalsissa 17 ottelua, mutta hänet tiputettiin sen jälkeen takaisin alas Kitcheneriin pelaamaan. Tässä tapauksessa oli myös onni onnettomuudessa, sillä Eminger voitti Kitchenerissä Memorial Cupin.


title: Steve Eminger

text: Jätettyään juniorijääkiekon pelaamisen Eminger jatkoi Capitalsissa ja sen AHL-kumppani Portland Piratesissa. Vaikka Emingerin uran ennusteet olivat korkealla, hän osoittautui niitä huonommaksi. Kausi 2007–2008 oli hänen sopimuksensa viimeinen. Hän pelasi kauden aikana vain 20 runkosarjaottelua. Pudotuspeleissä Capitals oli kuitenkin tuhoutumassa vammoihin ja Eminger pantiin suureen rooliin kokoonpanossa. Näissä pudotuspeleissä Eminger löysi paikkansa ja näytti olevansa vankka puolustaja. Capitals kauppasi Emingerin ja 84. varauksensa Philadelphia Flyersille. Tilalle Philadelphia antoi ensimmäisen kierroksen varauksensa.


title: Steve Eminger

text: Kaudella 2008–2009 Eminger pelasi Flyersin lisäksi Tampa Bay Lightningissa ja Florida Panthersissa. Kauden 2009–2010 hän edusti Anaheim Ducksia. Seuraavat kolme kautta Eminger vietti New York Rangersin riveissä. Kaudella 2013–2014 hän aloitti KHL:ssä TsSKA Moskovassa, jossa hänen sopimuksensa purettiin 24. tammikuuta 2014. Tämän jälkeen Eminger siirtyi Norfolk Admiralsin AHL-joukkueeseen.


title: Steve Eminger

text: 5. syyskuuta 2014 Boston Bruins antoi Emingerille vuoden sopimuksen AHL:ssä pelaavassa farmijoukkueessaan Providence Bruinsissa.


title: Steve Eminger

text: Eminger on naimisissa Lindsay Emingerin kanssa.


title: Nedelino

text: Nedelino () on kaupunki ja kunta Smoljanin alueella Etelä-Bulgariassa. Kunnan asukasluku on 7 088 (vuonna 2011). Kunnan luontoa hallisee Rodopivuoret, ja asutus on keskittynytkin vuorten laaksoihin.


title: Voitto Raatikainen

text: Voitto Olavi Raatikainen (30. maaliskuuta 1930 Paltamo – 14. huhtikuuta 2012 Helsinki) oli suomalainen urheilutoimittaja. Urheilutoimittajan uran lisäksi hän kirjoitti useita kirjoja.


title: Voitto Raatikainen

text: Raatikainen aloitti työuransa sotien jälkeen "Työkansan Sannomissa" ja "TUL-lehdessä". Hän toimi vuosina 1961-68 Urheilun Kuva-Aitassa toimitussihteerinä. Vuosina 1970-71 hän työskenteli yleisurheilun Helsingin EM-kisojen lehdistösihteerinä ja sen jälkeen YLE:n radiourheilun toimituspäällikkönä eläkkeelle siirtymiseensä asti vuoteen 1993. Voitto "Vode" Raatikaisen mieluisimpia selostuslajeja olivat pikaluistelu, hiihto ja yleisurheilu.


title: Voitto Raatikainen

text: Urheilutoimittajan uran rinnalla Voitto Raatikainen teki seitsemän urheiluaiheista teosta, joista ""Meidän Kaikkien Stadion"" palkittiin vuoden urheilukirjana 1994. Suomen Urheilumuseosäätiö palkisti Voitto Raatikaisen kunniakirjallaan työstä urheilukirjallisuuden parissa vuonna 2004. Vuonna 2005 Voitto Raatikainen sai Pro Urheilu-mitalin työstään suomalaisen urheilun hyväksi.


title: Josh Bowman

text: Joshua Tobias ”Josh” Bowman (s. 4. maaliskuuta 1988 Berkshire, Englanti) on englantilainen elokuva- ja televisionäyttelijä.


title: Josh Bowman

text: Bowman on seurustellut laulajien Amy Winehousen ja Miley Cyrusin kanssa. Bowman on kihloissa vastanäyttelijänsä (sarjasta "Kosto") Emily VanCampin kanssa. Bowman asuu nykyään Los Angelesissa VanCampin kanssa.


title: Gunnar Isosaari

text: Gunnar "Gunu" Isosaari (s. 23. maaliskuuta 1949, Kokkola ) on suomalainen entinen jalkapallomaalivahti.


title: Gunnar Isosaari

text: Isosaari edusti suurimman osan urastaan Kokkolan Palloveikkoja, pelaten seurassa 18 peräkkäistä kautta, joista 17 kautta Mestaruussarjassa ja kaikkiaan 271 pääsarjaottelua. Kaudella 1969 hän oli mukana voittamassa joukkueen toistaiseksi ainoata Suomen mestaruutta. KPV:n lisäksi Isosaari edusti myös Kokkolan Palloseuraa. Aktiiviuransa jälkeen Isosaari on toiminut muutamia kausia KPV:n maalivalmentajana ja myös juniorivalmennuksen parissa.


title: Popovo

text: Popovo () on kaupunki Tărgovišten alueella Bulgariassa. Vuonna 2011 Popovon kunnan alueella oli 28 441 asukasta. Popovo sijaitsee Balkanvuorten pohjoispuolella Tonavan tasangolla.


title: Louhikalat

text: Louhikalat (Trachinidae) on ahvenkaloihin kuuluva heimo. Heimon lajeja tavataan itäiseltä Atlantilta, Välimerestä ja Mustamerestä.


title: Louhikalat

text: Louhikalojen heimoon kuuluu yksi laji, pikkulouhikala suvussa "Echiicthys" ja viisi lajia suvussa "Trachinus", muun muassa louhikala ("Trachinus draco"). Louhikalat ovat ruumiinmuodoltaan pitkulaisia ja kooltaan keskikokoisia kaloja. Suurimmat lajit louhikala ja täplälouhikala ("Trachinus araneus") voivat kasvaa 45 cm pitkiksi. Louhikalalajien silmät sijaitsevat ruumiin yläosassa ja ovat kookkaat. Suu on suuri ja ylöspäin vino. Selkäeviä kaloilla on kaksi, joista ensimmäinen on lyhyempi ja piikikäs. Piikit ovat yhteydessä myrkkyrauhaseen, myös kiduskannessa on myrkkypiikki. Taaempi selkäevistä on matalampi ja pidempi ja myös peräevä on pitkä. Vatsaevät sijaitsevat lajeilla ennen rintaeviä. Pohjaväriltään louhikalalajit ovat vaaleanrusehtavia ja ruumiissa on tummempia juovia ja pilkkuja.


title: Louhikalat

text: Louhikaloja tavataan Atlantin itäosista, Välimerestä ja Mustamerestä. Ne viettävät paljon aikaa kaivautuneena hiekkapohjaan, josta ne vaanivat saaliitaan kaloja ja rapuja sekä muita äyriäisiä. Kalat ovat aktiivisimillaan öisin. Louhikalat käyttävät myrkkypiikkejään puolustautumiseen ja niiden sisältämä myrkky on 5-hydroksitryptamiinia. Heimon lajit kutevat kesäisin ja mäti kelluu meressä vapaasti.


title: Louhikalat

text: Paikoin heimon lajeja, erityisesti louhikalaa, käytetään ruokakalana,


title: Mongolivalloitukset

text: Mongolien sotaretket tapahtuivat 1200-luvulla. Niiden seurauksena syntyi laaja Mongolivaltakunta, johon kuului iso osa Aasiaa sekä Itä-Eurooppaa vuoteen 1300 mennessä.


title: Mongolivalloitukset

text: Mongolivaltakunta laajeni 1200-luvun kuluessa erilaisten sotaretkien seurauksena pitkin Keski- ja Länsi-Aasiaa. Mongolit saavuttivat Itä-Euroopan 1240-luvulla. Sotaretkiä voidaan nopeuden ja laajuuden puolesta verrata hunnien ja turkkilaisten sotaretkiin kansainvaellusaikana 500-luvulla.


title: Mongolivalloitukset

text: Mongolit pitivät vallassaan valloittamiaan alueita aina 1400-luvulle asti Persiassa (Timuridien dynastia) sekä Venäjällä (Kultaisen ordan seuraajavaltiot), ja 1800-luvulle asti Intiassa (Suurmogulien valtakunta).


title: Kiitorata (albumi)

text: Kiitorata on rap-artisti Uniikin 6. kesäkuuta 2012 julkaistu neljäs sooloalbumi. Albumilla vierailevat tuttuun tapaan Elastinen ja Spekti sekä uusina vierailijoina muun muassa R&B-laulaja Jannika B sekä rap-artisti Heikki Kuula.


title: Kiitorata (albumi)

text: Albumin ensimmäinen single "Paita pois" julkaistiin 18. huhtikuuta 2012. Kappaleen musiikkivideo julkaistiin samana päivänä. Albumilta löytyy myös Suomen koripallomaajoukkueelle tehty kannustuskappale "Susijengi 2.0", jolla vierailevat Timo Pieni Huijaus ja Brädi. Kappale löytyy myös Brädin joulukuussa 2012 ilmestyneeltä "Näis kengis" -albumilta. Alkuperäinen "Susijengi"-kappale löytyy "Pommi 3" -albumilta. "Kiitorata" nousi Suomen virallisen albumilistan 20. sijalle. Albumin toinen single "Kotka" julkaistiin 18. elokuuta 2012. Sillä vierailevat Heikki Kuula ja Mikael Gabriel.


title: Työnantajajärjestö

text: Työnantajajärjestö on työnantajien yhteenliittymä, jossa työnantajat ovat organisoituneet samoin kuten työntekijät ammattiliitossa. Työnantajajärjestön rooli vaihtelee maittain riippuen maan talousjärjestelmästä.


title: Työnantajajärjestö

text: Maissa, joissa on pluralistinen tai anglo-saksinen talousjärjestelmä (esim. Yhdistynyt kuningaskunta tai Yhdysvallat), ja joissa ei määritelmän mukaan ole institutionalisoitunutta yhteistyötä työantajajärjestöjen, ammattiliittojen ja valtion välillä, työnantajajärjestö on työnantajapuolen etujärjestö, joka mm. lobbaamalla pyrkii vaikuttamaan politiikkaan. Näissä maissa työnantajajärjestöt ovat usein heikkoja, ja monet niiden toiminnoista ovatkin siirtyneet teollisuuden eri ryhmittymille, jotka taas ovat käytännössä julkisiin suhteisiin keskittyneitä organisaatioita.


title: Työnantajajärjestö

text: Sekatalousmaissa, kuten Itävallassa, Ruotsissa, Alankomaissa ja Suomessa, työnantajajärjestöt ovat osa institutionalisoitunutta rakennetta yhdessä ammattiliittojen ja valtion kanssa. Kolmikantajärjestelmässä osapuolet määrittävät osittain mm. hintatasoja, palkannousuja, verotasoja sekä eläkejärjestelmää. Näissä maissa kollektiivinen neuvottelu tehdään yleensä kansallisen tason työnantajajärjestöjen sekä ammattiliittojen välillä, eikä yhden ammattiliiton ja työnantajajärjestön välillä.


title: Raymond Weil

text: Raymond Weil on sveitsiläinen luksuskellojen valmistaja, jakelija ja myyjä. Raymond Weilin Genevessä vuonna 1976 perustama yritys on yksi uusimmista sveitsiläisistä yksityisistä luksuskellojen valmistajista.


title: Raymond Weil

text: Raymond Weil syntyi Genevessä vuonna 1926. Kauppatieteen tutkinnon suoritettuaan hän siirtyi vuonna 1949 sveitsiläisen kelloseppäyrityksen, Camy Watch S.A:n palvelukseen. Hän yleni yrityksen johtajaksi ja työskenteli siellä kaikkiaan 26 vuotta. Weil loi oman, nimeään kantavan tuotemerkin vuonna 1976. Hän perusti jakeluverkon ensin Eurooppaan ja sitten ympäri maailmaa. Weilin vävy Olivier Bernheim tuli mukaan 1982 työskenneltyään vuosia Heinekenin ja Unileverin markkinoinnissa. Hänet nimettiin varatoimitusjohtajaksi ja CEO:ksi vuonna 1996, ja hän on siitä lähtien työskennellyt kehittääkseen brändin näkyvyyttä kautta maailman.


title: Raymond Weil

text: Olivier Bernheimin pojat Elie ja Pierre Bernheim tulivat yrityksen palveluksen vuonna 2006. Elie Bernheim toimii markkinointipäällikkönä, Pierre myyntipäällikkönä.


title: Raymond Weil

text: Vuonna 1983 yritys esitteli Amadeus-malliston Milos Formanin samannimistä elokuvaa varten.. Vuoden 1986 Othello-mallistolla oli tärkeä osa brändin kansainvälisessä kasvussa. Vuonna 1993 Raphael Weil loi oman kellomerkkinsä erikoistuen tietyntyyppisiin automaattisiin mekanismeihin.


title: Raymond Weil

text: Vuonna 2006 yritys perusti ensimmäisen kellomerkin tarjoaman klubin Raymond Weil Club. ja seuraavana vuonna järjestettiin ensi kerran klubin kansainvälinen valokuvauskilpailu.. Vuonna 2009 Raymond Weil avasi oman tytäryrityksen Yhdysvalloissa ja seuraavana vuonna Intiassa.


title: Agatha Christien bibliografia

text: Tämä on luettelo kirjailija Agatha Christien teoksista.


title: Agatha Christien bibliografia

text: Charles Osborne on kirjoittanut kolme romaanisovitusta Christien vähemmän tunnetuista näytelmistä Christien perikunnan luvalla.Englanninkieliset romaanit on myös julkaistu kokoomateoksessa "Murder In Three Stages".


title: Radomir

text: Radomir () on kaupunki ja kunta Pernikin alueella Bulgariassa. Kunnan asukasluku on 20 631 (vuonna 2011). Radomir oli Aleksandăr Stambolijskin johtaman tsaarin vastaisen kapinan keskus ensimmäisessä maailmansodassa.


title: Roamer

text: Roamer Watch Co. SA on vuonna 1888 perustettu itsenäinen sveitsiläinen luksuskelloja valmistava yritys.


title: Roamer

text: Roamerin perusti sveitsiläinen Fritz Meyer vuonna 1888 Solothurnin kaupungissa. Se keskittyi aluksi valmistavaan mekaanisten kellojen koneistoja ja sylintereitä. Vuonna 1904 Meyer alkoi valmistaa kokonaisia kelloja. Vuonna 1905 Meyer alkoi tehdä yhteistyötä kelloseppä Johann Studelin kanssa ja yrityksen nimeksi tuli "Meyer and Studeli".


title: Roamer

text: Vuoteen 1923 mennessä tuotanto oli kasvanut miljoonaan kelloon. Laadukkaimmat kellot myytiin Roamer-nimellä, ja muut Medana- ja Meda-nimisinä. Vuonna 1945 yhtiö avasi New Yorkiin toimiston ja vuonna 1952 "Meyer and Studeli" -nimi muutettiin virallisesti Roamer Watch Co. SA:ksi.


title: Roamer

text: Vuonna 1955 Roamer patentoi vesitiiviin anfibiokellonsa, josta tuli kaupallinen menestys. Roamer toi ensimmäiset kvartsikellonsa markkinoille vuonna 1972. Vuonna 2003 Roamer alkoi jälleen valmistaa mekaanisia kelloja.


title: Silittäminen

text: Silittäminen voi tarkoittaa ainakin seuraavia asioita


title: Zenith

text: Zenith SA on sveitsiläinen luksuskelloja valmistava yritys, jonka perusti Georges Favre-Jacot Le Loclen kaupungissa vuonna 1865.


title: Zenith

text: Zenithillä on maine laadukkaiden ja tarkkojen kellojen valmistajana. Se onkin voittanut 1 565 palkintoa tarkkuudestaan. Se on yksi harvoja sveitsiläisiä kellovalmistajia, joka valmistaa koneistonsa itse. Vuonna 1969 julkaistu El Primero -malli oli ensimmäisiä automaattisia kronografikelloja, ja sitä valmistetaan vieläkin.


title: Zenith

text: LVMH osti Zenithin vuonna 1999, ja siitä tuli LVMH:n tuote. Zenithin nykyinen toimitusjohtaja on Jean-Frédéric Dufour.


title: Kristilliset symbolit: Ikkuna pyhään

text: Kristilliset symbolit: Ikkuna pyhään on Liisa Väisäsen kirja kristillisestä symboliikasta. Teoksen julkaisi Kirjapaja vuonna 2011.


title: Sector No Limits

text: Sector No Limits ("yleisemmin Sector") on italialaisen Giardiellon perheen vuonna 1973 perustama kellomerkki. Nykyisin sen omistaa koruihin ja designiin keskittyvä Morellato & Sector S.p.a. Sector keskittyy valmistamaan sporttisia ja muodikkaita kelloja.


title: Sector No Limits

text: Sector käyttää kelloissaan japanilaisia Miyotan- sekä sveitsiläisiä ETA SA:n kvartsikoneistoja.


title: Alice Powell

text: Alice Powell (s. 26. tammikuuta 1993 Oxford, Englanti, Iso-Britannia) on brittiläinen moottoriurheilija.


title: Alice Powell

text: Hän aloitti kuusivuotiaana karting-uransa. Vuonna 2009 Powell ajoi Formula Renault UK -sarjassa, jossa hän sijoittui loppupisteissä 18:ksi. Hän sai samana vuonna Britannian naisten Racing Drivers Club GoldStars -palkinnon. Vuonna 2010 Powell ajoi Formula Renault BARC -sarjassa voittaen sarjan mestaruuden. Hänestä tuli samalla ensimmäinen naiskuljettaja, joka on voittanut sarjan mestaruuden. Vuonna 2011 Powell palasi Formula Renault UK -sarjaan sijoittuen sarjan yhdeksänneksi.


title: Alice Powell

text: Vuonna 2012 Powell ajoi GP3-sarjassa Status GP -tallissa. Hänestä tuli sarjan kolmas naiskuljettaja. Samalla kaudella mukana olivat naiskuljettajat Carmen Jordá ja Vicky Piria. Hän saavutti yhden pisteen ollen kauden ainoa naiskuljettaja, joka pystyi saavuttamaan pisteitä. Vuonna 2013 Powell kilpaili kolme kilpailua Britannian Formula 3 -sarjassa vierailevana kuljettajana. Samana vuonna Powell teki paluun GP3-sarjaan ajaen kauden päätösviikonlopun Melville McKeen tilalla. Hän ei saavuttanut pisteitä.


title: Kurkunpääntulehdus

text: Kurkunpääntulehdus eli akuutti laryngiitti on hengitystieinfektio, jonka tavallisimpia oireita ovat käheä ääni, kumeasti haukkuva yskä ja äänekäs sisäänhengitys. Äkillisessä kurkunpään tulehduksessa limakalvot turpoavat ja äänihuulten alapuolella esiintyy ahtautta.


title: Kurkunpääntulehdus

text: Lasten akuutti kurkunpääntulehdus eli valekuristustauti on tavallinen lasten ylähengitystieinfektio, ja aiheuttajana voi olla useampikin virus. Se alkaa tavallisesti yhtäkkiä yöllä. Hankalin vaihe kestää pari kolme vuorokautta, mutta yskä voi kestää viikonkin. Lämpöilyä voi esiintyä alkupäivinä. Taudinkuva voi olla erilainen lapsesta riippuen, vaikka kyseessä olisi sama virus.


title: Kurkunpääntulehdus

text: Jos lapsella on hankala hengenahdistus, hänet nostetaan ensiapuna syliin pystyasentoon ja hakeudutaan viileään ilmaan. Lasta rauhoitetaan, koska itkeminen lisää kurkunpään ärsytystä. Tavallista on, että lapsi on ollut terve nukkumaan mennessä mutta herää yöllä haukkuvaan yskään ja kuumeeseen. Lääkäriin täytyy hakeutua, jos tilanne ei helpota 5-10 minuutin sisällä tai sisäänhengitys on äänekäs lapsen ollessa rauhallinen. Lääkäriin lähtö on paikallaan myös, jos lapsella on astma tai jokin muu sairaus, jonka tilannetta äkillinen kurkunpääntulehdus voi pahentaa. Lapsi kuljetetaan lääkäriin istuvassa asennossa.


title: Kurkunpääntulehdus

text: Useimmat äkilliset kurkunpääntulehdukset voidaan kuitenkin hoitaa kotona. Tällöin lasta pidetään kohoasennossa, koska makuuasento lisää limakalvoturvotusta ylähengitysteissä. Lapsen sänkyyn voidaan laittaa esim. tyynyjä patjan alle kohoasennon aikaansaamiseksi. Huone pidetään viileänä, koska viileä ilma vähentää limakalvoturvotusta. Myös höyryhengitystä voidaan kokeilla suihkuttamalla pesuhuoneessa kuumaa vettä altaaseen siten, että höyryä muodostuu ilmaan. Jos lapsella on hengenahdistusta vielä 15-30 minuutin kuluttua eikä kotikonsteista ole apua, täytyy lähteä lääkäriin. Lääkäriin täytyy myös hakeutua, jos lapsi on väsynyt, ahdistunut ja hengitystyö lisääntynyt. Kotona lapsen oloa voidaan helpottaa kuume- ja kipulääkkeellä: parasetamolilla, ibuprofeenilla tai naprokseenilla.


title: Kurkunpääntulehdus

text: Sairaalassa ja terveyskeskuksessa äkillistä kurkunpääntulehdusta hoidetaan adrenaliinisumuttein. Adrenaliini vähentää kurkunpään turvotusta, ja sisäänhengitys helpottuu.